
1. Epicur sau dăruirea 


De la Diogenes Laertios, harnicul scriitor al 
Vieţilor și doctrinelor filosofilor, aflăm că „Epicur, 
fiul lui Neocles și al Chairestratei, era cetăţean 
al Atenei, din demul Gargettos și, după cum spune 
Metrodor în cartea sa Despre nașterea bună, din 
familia Philaidai“!. 

S-ar fi născut în anul 341 î.e.n., în insula Samos 
unde, pe cît se pare, tatăl său Neocles se strămu- 
tase cu 11 ani în urmă pentru a conduce o şcoală. 
De aceea prima învăţătură, tînărul Epicur, dim- 
preună cu fraţii săi Neocles, Chairedemos și Aris- 
tobulos, o va primi în școala tatălui său. Dar, 
neliniștit de daimonul filosofiei își întreabă das- 
călul de gramatică (Ypouuartorij;) despre sensul 
haosului hesiodic. Nemulțumit de răspuns, Epicur 
se va fi hotărî să se apuce de filosofie. Avea 
numai 14 (ori 12) ani. 

Ar fi început cu ascultarea unui platonician 
samiot pe nume Pamphilos ori a lui Nausiphanes, 
fost elev al lui Pyrrhon, dar discipol al atomis- 
mului democritian. Așa va fi fost inițiat în doc- 
trina atomistă care îl va subjuga, dar mai degrabă 


prin spiritul decît prin reprezentanții săi despre 
care, se spune, nu prea avea cuvinte de laudă. 
Pe Democrit l-ar fi numit Lerocrit (adică fleca- 
rul, Apoc însemnînd în greaca veche flecăreală), 
iar pe Nausiphanes „,meduză, incult, înșelător şi 
stricat“2. 

Ireverenţiozitatea pare să fie însă o invenție a 
detractorilor săi, „bunăvoința lui față de lumea 
întreagă“ trecînd drept exemplară?. Cum însă „bu- 
năvoința“ nu implică acceptarea necritică a unei 
doctrine, Epicur se raporta la atomismul democtri- 
tian ca un filosof autentic. Adică, preluînd moti- 
vul atomist democritian, Epicur îi va aduce corec- 
tive esenţiale menite să perfecteze gîndul filosofului 
din Abdera. 

Sia fie oare vorba de ingratitudine? Nu, dacă, 
faţa cu Democrit cel puţin, Epicur se poartă ca 
un discipol care nu vrea să facă operă de epigon, 
ci încearcă să forțeze Oicumena, să ducă mai 
departe un gînd. Conștiinţa lui pare să fie a 
unui criticist care ştie că depăşirea presupune în 
prealabil delimitarea. Şi filosoful celui de-al doilea 
atomism se va delimita de Democrit, notîndu-l se- 
ver pentru ceea ce, după opinia sa, nu avea şansă 
de adevăr. 

Cu atît mai puţin va fi îngăduitor cu filo- 
sofiile distincte de aceea de care și-a legat desti- 
nul. Dacă a ascultat un platonician, n-o să urmeze 


platonismul și dacă, de îndată ce vine la Atena — 
în anul 323 — intră în legătură cu Liceul (Ly- 
keion) nu este ispitit de aristotelism. 

Avea în cursul acestor luări de contact şi tri- 
bulații de căutător puţini ani dar maturitate și 
judecată sigură, şi dimpreună cu acestea plăcerea 
contemplaţiei. 

„După moartea lui Alexandru, în 323, Epicur 
a trăit mai mulţi ani în exil şi în sărăcie: aceasta 
este şcoala, la care fiind încă tînăr el a găsit 
aproape singur secretul acelei fericiri pe care va 
avea privilegiul să o trăiască și pe care a început 
sa o comunice celorlalți oameni. Mai tirziu se va 
întâlni cu tatăl său, dar luase obiceiul să trăiască 
singur, Înarmîndu-se, prin reflecţie, pentru luptele 
vicții, urmărind cu înverșunare cucerirea înţelep- 
ciunii. La nouăsprezece ani era matur“f. 

Viaţa contemplativă nu-l va izola însă, pentru 
ca în ea Epicur nu va vedea altceva decît un 
mijloc de aflare a căilor înțelepciunii și ale feri- 
cirii. De aceea, în anul 311 (după ce predase și în 
Colofon) deschide la Mytilene în Lesbos o școala. 
llevii nu-i lipsesc și încep să apară şi prozeliţii. 
l lermarchos este primul și cel mai credincios și 
lui îi va reveni peste ani, după ce Epicur va trece 
în lumea umbrelor, conducerea Grădinii. Epicuria- 
nismul, atît ca idee cît și ca mod de viaţă se naște 
aici, la Mytilene, unde învățătorul și cu elevii pun 


bazele unei confrerii filosofice din care se va naşte 
Grădina. 

Dar un conflict cu Nausiphanes tulbură pacea 
școlii. Epicur, dimpreună cu adepţii, este — ca 
urmare a intrigilor aceluia — acuzat de a fi ur- 
mărit coruperea minţilor celor tineri printr-o mo- 
rală senzualistă şi fara credinţă în zei. 

Cam ca odinioară Socrate. 

Epicur însă nu va aștepta toate consecințele 
delaţiunii lui Nausiphanes şi va părăsi Mytilene, 
îndreptîndu-se către Lampsacos. Sîntem în anul 
310. 

În Lampsacos Epicur își va reorganiza şcoala 
înconjurat de discipoli care împing admiraţia pînă 
la  divinizare. Metrodor, Idomeneus,  Colotăs, 
Pythocles, Apollodoros, Polystratos, credincioasa 
Leontion sînt numai câţiva. 

Adversităţile însă îl ajung din urmă, dar pro- 
tecţia lui Lysimachos, acela care în anul 306 se 
va declara rege al Traciei, va face imposibilă reedi- 
tarea episodului dramatic al fugii din Lesbos. Dar 
un motiv de amărăciune va mai rămîne; Epicur 
nu poate să vină încă în Atena, unde un alt ad- 
versar, Theofrast aristotelicianul, sprijinit de con- 
ducătorul Atenei Demetrios din Faleron, el însuși 
peripatetician, nu-l va lăsa să intre. 

În anul 307 însă Demetrios trebui să fugă și 
Atena revine — deși pentru scurt timp — unui 

alt Demetrios, și anume aceluia căruia i se va 
zice Poliorcetul (asediatorul) și care va face prin 
însuși faptul că Theofrast a fost nevoit să fugă 
şi datorită instaurării unui regim democratic, po- 
sibila reîntoarcerea lui Epicur, după o lungă pere- 
prinare, În cetatea cea mare. 

Aici, în anul 307, cumpără cu 80 de mine, la 
periferia ei, nu departe de locul Academiei plato- 
miciene o grădină care va deveni o adevărată co- 
munitate de filosofi. În Grădină se va filosofa în 
comun ( Gvugptiocopâw ) și se va trăi urmînd prin- 
cipiile unei învățături în care înţelepciunea și prie- 
tenia se vor cultiva neabătut, cu sinceritate, cu 
diiruire. Înţelepciunea, pentru că este „cel mai mare 
bun“ și prietenia, pentru că „dintre toate bunu- 
rile pe care ni le pregătește înţelepciunea, ca să 
ne asigure fericirea de-a lungul întregii vieți, cu 
mult cel mai important este dobîndirea prieteniei“5. 

Grădina realiza în felul ei mult mai mult decît 
condiția unei școli de filosofie; era un fel de 
cetate ideală făcută reală, o Panhaia” așezată la 
marginea Atenei în care modelul tuturor „locui- 
loriior“ rămînea dascălul; el era Înțeleptul, era 


* În „romanul“ său Istoria sacră (din care au rămas doar 
nişte fragmente transmise de Diodor din Sicilia şi Lactantius), 
w riitorul grec Euhemeros (sfârșitul secolului al IV-lea—începu- 
iul secolului al III-lea) îşi închipuia o insulă — Panhaia — 
plină de minunăţii, cu oameni înţelepţi și buni. 

Prietenul, era Omul cel mai uman dintre toţi. 
Dovedise atîta bunătate încît pe Metrodoros din 
Stratonicea l-a copleșit făcîndu-l, „poate apăsat de 
prea marea bunătate a profesorului său“, să treacă 
la școala lui Carneade. Era exemplar în i 
„recunoştinţa lui față de părinți, mărinimia faţă 
de fraţi, bunătatea fața de slujitori, dovedită și 
de condiţiile testamentului lui şi de faptul că și 
sclavii erau luaţi ca membri ai școlii, cel mai de 
seamă dintre ei fiind... Mys; şi, în general, bună- 
voința lui față de lumea întreagă“, „dragostea 
față de patrie“, echitatea și modestia, cumpătarea 
și înțelepciunea fiind totale, încît nici „nu se gă- 
sesc cuvinte“ care să le descrief. 

Făcea, pentru aceea, figură de înțelept autentic, 
dacă trăia în conformitate cu filosofia şi o punea 
pe aceasta să ajute vieţii și dacă trecînd peste con- 
diţia sa implica pe aceea a omului în generalitatea 
lui. Adică, Epicur nu va face din filosofie expre- 
sia eului său, ci o va pune să răspundă tulbură- 
tourelor interogaţii cu valoare existenţială ale omu- 
lui din acea vreme. Era bolnav, toată viaţa a 
fost bolnav, suferind peste măsură de piatră la 
vezică și din cauza unei boli de stomac. „Dar ce 
importanță are pentru el, dacă vomită de două 
ori pe zi: ştie că este făcut, ca toţi oamenii, pen- 
tru a fi fericit!“7. Daca el suferă, nu este convins 
că omul este predestinat suferinţei. Dacă lui pu- 

une bucurii i-au fost date, nu s-a retras în resem- 
nare şi melancolie fără de leac. A fost un mare 
optimist în ciuda bolii sale și în ciuda tuturor 
enorocirilor „care s-au abătut asupra ei (Gre- 
ciei — n.n.) în acel timp“?. Dar nu un încrezător 
Abstract și mai ales nu unul care să nu-şi moti- 
veze optimismul și să nu încerce să-i afle și șan- 
vele de împlinire. 

Întreaga-i filosofie, deși nu lipsită de suferința 
produsă de o umanitate pe cale de a fi devastată, 
arc În ea ceva tonifiant şi se propunea la vremea 
ci ca posibilă șansă de reformare a omului. Drept 
este că din perspectiva noastră epicurianismul pare 
insuficient ca proiect, deși nu lipsit, măcar într-o 
parte a lui, de o valoare ce transcende spaţiului în 
«are încape elenismul. Altfel spus, epicurianismul 
ainge şi acea zonă care este a unei permanenţe 
umane și prin aceasta se integrează în fenomeno- 
logia conștiinței noastre. Pentru aceea, cercetarea 
lilosofiei epicuriene își are sensul ei, actual, mereu 
actual, dacă gîndul întemeietorului Grădinii poartă 
semnificaţii cu valoare de adevăr. Ea, pe scurt, 
nu se înălța cu materialul puţin rezistent al spe- 
culaţiei, ci făcîndu-şi din om punctul de plecare ca 
yi acela de întoarcere îl învăţa cum să trăiască şi 
cum să moară. Exemplul lui Epicur mai întîi este 
de tot convingător. Trăindu-şi filosofia, nu se 
temea nici de viaţă, nici de moarte. Nici nu cînta 

moartea, pentru că nu se temea de viaţă, nici, pe 
de altă parte, nu-l înspăimînta gîndul morţii. Îna- 
intea petrecerii sale din viaţă (271 î.e.n.) s-ar fi 
„vîrît într-o baie de bronz cu apă caldă și aj 
cerut vin curat pe care l-a sorbit; după ce și-a 
rugat prietenii să-și amintească de învățăturile lui; 
şi-a dat obştescul sfîrșit“?. | 

Între el şi filosofia la care ajunsese, identitatea 
era perfectă. Era filosofia unei vieți demne. 

Ceea ce Epicur a urmărit era fericirea omului; 
în afara căreia filosofarea și-ar pierde sensul. Căci 
„şi tînărul şi bătrînul, trebuie să caute înțelepciu- 
nea, cel de-al doilea pentru ca, înaintând în bătrî- 
neţe, să se simtă tînăr graţie amintirii celor tre- 
cute, iar primul ca să fie tînăr și bătrîn totodată 
prin lipsa de teamă faţă de cele ce vor veni. Ast- 
fel trebuie să ne îndeletnicim cu lucrurile care ne 
dau fericirea, căci, dacă o dobîndim, avem tot ce 
ne trebuie, iar dacă ne lipsește, toate acțiunile 
noastre sînt îndreptate spre obținerea ei“10. 

Pentru aceea, Epicur îşi va așeza filosofia sub 
semnul unei morale sortite să unifice actele omului 
şi sa pună întregul în slujba acțiunii umane. Ideea 
la care ajunseseră gînditorii elenismului îndeobşte, 
este una dintre acelea, așa-zicînd, sarbătorești în 
istoria spiritului. Fiindcă filosofia este silită să iasă 
din indiferența abstracţiei și, punîndu-și princi- 
piile în mișcare, este făcută să ajute împlinirii 

omului ca fericire. Altminteri pentru ce am mai 
filosofa dacă ne-am pierde sufletul şi pentru cine 
(duca nu pentru împlinirea fiinţei noastre? Ce ar 
mai rămîne din filosofie daca nu s-ar angaja în 
hiualia pentru om? 

De aceea „nici în tinereţe nu trebuie cineva să 
ezite de a se ocupa de filosofie şi nici cînd ajunge 
lu Dbătrîneţe să se sature de a filosofa, căci nici o 
vîrstă nu-i prea timpurie sau prea târzie pentru 
wunătatea sufletului“ 11. 

licricirea e sensul luptelor noastre, încît filoso- 
lia dacă vrea să fie, să slujească nevoii esenţiale 
n omului. 

lăcută să aibă trei dimensiuni: canonica, xavo- 
vixbv), fizica ( pvotxâv ) şi etica ( "mOwxâv ), filo- 
molia epicuriană nu-și va periclita însă unitatea. 
Dimpotriva, pentru că fiecare dintre dimensiunile 
vi sînt funcționale, am avea de-a face cu o unitate 
dinamică, în care partea e numai relativă fiind 
deschisă către întreg. Încît împărțirea va fi — 
nya-zicîind — deopotrivă fiziologică şi anatomică. 

„Aşezarea obișnuită“ a primelor două, de pildă, 
„este să se unească canonica cu fizica; prima este 
numită de epicurieni știința care se ocupă cu cri- 
teriul și cu principiul prim şi cu elementele, pe 
cînd fizica propriu-zisă, spun ei, se ocupă cu 
devenirea și cu pieirea și cu natura“. Iar „etica, 
pe de altă parte, segocupă cu lucrurile care tre- 

buie căutate sau evitate, cu felurile de viaţă şi 
cu scopul vieţii“ 12. 

Canonica și fizica deci sînt speţe ale cunoaşterii 
metafizice dar nu rămîn la contemplarea esenţelor 
dintii care întemeiază lumea, pe noi și raporturile 
dintre noi și lume. „Interesul fizicii epicuriene stă 
în intenţia practică“%, etica fiind chiar finalitatea 
cunoaşterii. ; 

Aderînd la atomism, Epicur nu va rămîne însă 
la mecanica democritiană. Frîngerea determinis- 
mului rigid al întemeietorului școlii atomiste prin 
devierea ( mapéyxňtois — clinamen) atomului de 
la linia dreaptă avea să aibă în epicurianism con- 
secinţe dintre cele mai însemnate, cu cît și omul 
(sau poate în primul rînd el) era implicat. Cum 
va scrie Marx: „Fapt e că devierea atomului de 
la linia dreaptă nu este o determinaţie particulară 
ce se întâlneşte întîmplător în fizica epicuriană, 
Dimpotrivă, legea pe care o exprimă ea străbate 
întreaga filosofie epicuriană, dar în așa fel încît — 
după cum se înțelege de la sine — modul deter- 
minat de a fi al manifestării ei depinde de sfera 
în care se aplică“14. 

Cu adevărat, devierea atomului, ca „abstragere 
de la ființarea care i se opune“, și ca „„frîngere 
a mişcării de dependenţă“, adică -a „mişcării dé 
cădere“15, impune, principial vorbind, ideea unei 
causa sui, ceea ce la nivel uman va putea să 

apară ca posibilitate ontologică, prin chiar con- 
diţia umană, a libertăţii. Fiindcă și noi, alcătuire 
din atomi nu ne sustragem de la fizica acestora. 
liizica lui Epicur pare astfel „opera unui mo- 
ralist care vrea să aducă omului libertate“16. 

IDe-ar fi numai această punere în relaţie a unui 
fapt al fizicii (devierea atomilor) cu morala și 
ar [i de ajuns ca finalitatea practică a întreprin- 
derii epicuriene să se susțină. Căci filosoful — fără 
a se putea presupune o acomodare cu orice preţ, 
adică o modelare antropomorfă a fizicii — urmă- 
rea Întemeierea eticii, a unei etici cu valoare prac= 
tici, aptă să sporească umanitatea și nu s-o ex- 
plice doar. Drept aceea, etica epicuriană şi cu ea 
yi canonica ori fizica poartă un mesaj de înalt 
umanism. 

picur nu filosofa pentru actul în sine. El punea 
lilosofia să reconforteze omul unei lumi într-atita 
de devastată, „pradă răsturnărilor și agitaţiilor 
neîncetate“, că „întîmplarea, răutăcioasa Tyche, 
parea regina lumii“ 17. 

Dar Epicur nu crede că Tyche poate să-și eter- 
nizeze domnia. El gândeşte la șansele omului și la 
om ca posibilitate a fericirii prin sine însuși. De 
acceca caută să afle temeiul fiinţei noastre, acela 
care valorificat ne-ar asigura împlinirea, speranţa 
ca este posibilă Ithaca. 

Şi Epicur îşi învăţa semenii că natura lor adîncă 
nu poate să fie alta decît plăcerea, dar cum se 
va vedea mai încolo nu aceea aducătoare de su- 
ferință, „a vicioşilor“I8. 

Adevărat concept metafizic în ordinea umană, 
pentru că era făcută să subîntindă chiar condiţia 
umană, plăcerea pare să fie de aceea centrul de 
greutate al filosofiei celui de-al doilea mare ato- 
mist al Greciei vechi. 

Atunci unde să stea hedonismul vulgar pe care 
atîția l-au reproșat lui Epicur? Cert, filosoful nu 
de „plăcerile ce constau din desfătări senzuale“ 
înțelegea să vorbească și nu pe vicioși îi avea în 
vedere!?. 

Epicur căuta salvarea omului urmărind „să dea 
acțiunii individuale o orientare generală“2. Vroia, 
în alte cuvinte, să redea omului ceea ce criza în 
care intrase sclavagismul grec îi luase: echilibrul 
și pacea, siguranţa și optimismul, pe scurt șansele 
unei vieţi după înţelepciune şi fericire. Elenismul, 
în schimb, parcă reîntorsese lumea la blestemata 
vârstă de fier a lui Hesiod în care: 


„Tatăl nu fi-va cu fiii asemeni, nici fiii cu dînsul; 
Nici musafirul cu gazda și nici un tovarăș cu celalt; 
Fratele însuși nu fi-va, cum fost-a-nainte, prieten, 
Ba pe bătrînii părinţi chiar îi vor necinsti, ticăloșii, 
Și ocări-i-vor pe dînşii, cu grele cuvinte-agrăindu-i... 

Oameni avani, jefui-va unul a celuilalt târguri; 
Nici jurământul, nici dreptul, nici cinstea nu va să mai aibă 

locul încrederii îl luase disperarea, pe acela al 
iniţiativei renunțarea şi cosmopolitismul se substi- 
tuise civismului clasic. Evaziunea va deveni stare 
de spirit. Se evadează în religie care își apropie 
lot mai mult un sens soteriologic, se evadează 
bucolic cu 'Theocritos, se caută plăcerile care să 
mulyumească (sau să obosească) simţurile, și mintea 
viscază la lumi fericite. Utopismul este în floare. 
Cu Llambulos, oamenii „se strămută“ într-o insulă 
În care locuitorii „își duc traiul în lunci şi prin 
livezi, unde se află din belșug lucrurile trebuin- 
tivase hranei, căci pămîntul cel minunat al insulei, 
precum şi aerul ei — cu însușirile cele mai alese — 
lac sa crească roade nesemănate, mai mult decît e 
nevoie... 

... Pe aceste meleaguri, oamenii trăiesc neobiș- 
nuit de mult, ajungînd, de cele mai multe ori, pînă 
la 150 de ani, făra sa se îmbolnavească ... Locui- 
torii insulei nu se căsătoresc, ci nevestele le sînt 
în devălmășie, iar copiii care se nasc aparţin tutu- 
ror“??, 

Cetatea grecească își trăia sfîrșitul, un sfîrşit cu 
mit mai dureros cu cît nu se întrezărea nici o 
Aperanţă, viitorul părînd mai sumbru și mai ame- 
ninţător, fiind mai nesigur decît nesigurul prezent. 

Ce mai putea să nădăjduiască omul acelor vre- 
muri cînd nici o lumină nu se întrezărea? Sclava- 
gismul își trăia criza din urmă, aceea care îi va 
distruge structurile sale economice, politice, spiri- 
tuale. Atotcuprinzătoare, criza în care sclavagismul 
grec intrase cu a doua jumătate a secolului al 
IV-lea de dinaintea erei noastre, nu era o „criză 
de creștere“. Sclavagismul trebuia să dispară pen- 
tru că relaţiile sclavagiste nu mai puteau să dureze. 
Ce-i drept, la începuturile epocii eleniste avem 
de-a face cu un anume progres economic, politic, 
cultural. Dar pe măsura ascuţirii contradicțiilor 
sociale, a antagonismelor de clasă, ireversibilitatea 
procesului de disoluţie a sclavagismului grec se im- 
pune în mod absolut. Creşterea numărului sclavilor 
și accelerarea procesului de sărăcire a demosului 
duc la ascuţirea conflictelor sociale. Răscoaleie se 
înmulţesc şi devin din ce în ce mai ample și mai 
puternice. Polisul începe să semene tot mai mult 
cu un vulcan. Frămîntările interne ajung adesea 
la erupție. 

Lupte interne fuseseră și pînă în aceste veacuri 
din urmă, dar erau mai cu seamă între demos 
şi aristocrați pentru impunerea puterii. De aceea 
şi unii şi alții veneau cu un program, urmăreau 
un ţel, aveau o tactică. În vremea elenistică însă 
nu vom mai întâlni aceeași stare de lucruri: acum 
luptă „plebea“ orășenească şi meseriașii, liberii sără- 

cii dimpreună cu sclavii contra marilor proprietari, 
negustori, cămătari, fie ei aristocrați sau ridicaţi 
de jos. 

Cetatea, așadar, nu-și mai poate păstra unitatea 
pe care, în Atena de pildă, i-o impusese în seco- 
lul lui Pericle demosul. Apoi, cetatea nu-și mai 
poate menţine nici autonomia ei clasică, de îndată 
ce monarhia elenistică tinde să absoarbă polisul. 

Vechiul cr:z aristotelic: „e limpede că polisul 
[ace parte dintre lucrurile care există în mod 
natural“, începe să-și piardă sensul?3. Și, cu destră- 
marea cetății cmul începe să se simtă din ce în ce 
mai puțin, prin natură un animal politic ( qvoeL 
(ov moMr."*6v), prin natură sociabil (poe. xotvo- 
vin”). 

„Patrict'smul local... formase, veacuri întregi, 
pîrghia cea mai puternică a vieţii ei (a cetăţii 

- n.n.) politice și sociale. A lupta pentru mărirea 
«cetăţii» sale fusese, pînă atunci, pentru cetățeanul 
grec, datoria supremă; a se distinge pe această cale 
fusese, pentru el, idealul cel mai înalt. Cu subor- 
donarea vechilor cetăţi libere vastului imperiu ma- 
cedonean și monarhiilor ce ieșiseră din dezmem- 
brarea lui, această datorie şi acest ideal au încetat 
de a mai domina și călăuzi viaţa publică şi, ca o 
urmare directă, și pe cea privată. Cetăţenilor nu 
le mai sta în putere, ca pînă atunci, să hotărască 
singuri soarta micilor comunităţi locale în cadrul 

cărora trăiau. Vînturile politice suflau asupra lor 
din depărtări mari şi cu o violență, căreia nu-i 
mai erau în stare să i se opună. lar credința că 
unde încetează posibilitatea acțiunii încetează şi 
datoria de a o împlini nu putea să nu schimbe 
atitudinea lor în faţa evenimentelor. Un egoism, 
adeseori strîmt și meschin, un oportunism, nu ara- 
reori josnic, au început să ia locul altruismului 
înalt, dezinteresării nobile, spiritului de sacrificiu, 
atît de impresionant uneori, de pînă atunci. Fie- 
care caută numai să-și facă sie însuşi viaţa mai 
ușoară și mai plăcută. Noţiunea fericirii era pe 
cale să-și piardă cu desăvîrşire înţelesul social, măr- 
ginindu-se să ia un caracter individual din ce în 
ce mai pronunțat 24. 

Epicur însă mai are tăria de a încerca să recon- 
forteze omul, să-i dea încredere în puterile și în 
şansele lui. Este printre puţinii care mai crede că 
omul este în stare de fericire şi că fericirea lui nu 
poate, nu trebuie să se întemeieze pe nefericirea 
semenului. 

Dar Epicur cădea și el pradă utopiei, amăgin- 
du-se cu putinţa moralei de a reechilibra omul, 
cînd omul acelor vremuri își pierduse temeiul și 
dispărea. Ce putea să facă o morală, fie şi opti- 
mistă, în faţa istoriei care distrugîndu-și o ipostază 
îşi crea o alta? 

Cu toate acestea mesajul epicurianismului nu s-a 
pierdut absolut în utopie. Prin adevărul lui, me- 
sajul epicurian — deşi în acea vreme nu mai 
putea să schimbe nimic esențial — şi-a identificat 
sensul cu chiar sensul omului. lubindu-și semenii, 
lipicur a iubit: omul și, în „muzeul imaginar“ al 
acestuia Înțeleptul grec îşi are rostul și locul lui de 
cinste. Epicur ne este de aceea contemporan, în 
lupta noastră către înălțimi. 


2. Etica plăcerii 


Nimic din epicurianism n-a trezit atîtea patimi 
cît ideea unei etici a plăcerii. Încă cei vechi, 
contemporani lui Epicur sau din următoarele 
veacuri ale antichităţii, s-au ridicat cu mînie îm- 


potrivă-i şi asemenea unor — Înainte de vreme — 
quakeri au vrut să execute „blestemăţia“ filoso- 
fului. Fi 


Timocrates, fratele lui Metrodor, „care i-a fost 
discipol și pe urmă i-a părăsit școala“, acuzîndu-l 
de lăcomie, vroia parcă să insinueze că între viaţa 
şi morala hedonistă a întemeietorului Grădinii co- 
respondenţa era perfectă. Iar „Epictet îl numește 
pornograf și-l acoperă de insulte“25. 

„Ce vor acei oameni (epicurienii — n.n), se 
întreba Epictet, dacă dorm după voie şi fără jenă, 
se plictisesc, scriu și citesc după fantezia lor, de- 
bitează apoi niscaiva nerozii pe care amicii lor le 
aplaudă, care se plimba și după plimbare se îm- 
băiază, mănîncă și se așază din nou în pat!?“26, 

Cicero, la rîndul său, găsea o sumedenie de rele 
în doctrina epicuriană și ţinea să le divulge cu 
o satisfacție plină de suficiența. Epicur, triumfa 

romanul, nu ştia „care e realitatea plasată sub acest 
cuvînt“ (plăcerea, adică). Împărţirea dorințelor în 
naturale şi necesare, naturale şi nenecesare, nenatu- 
rule și necesare „este prost făcută“ și înţelep- 
ciunea nu are ca scop plăcerea, nici temperanța 
yi curajul27. 

Plutarh apoi, ca un filistin autentic — va zice 
Marx —, hotărînd că „nu se poate trăi fericit 
(lupă doctrina lui Epicur“, îşi aducea în sprijin 
nenumărate argumente, pe cît de multe pe atît de 
clorotice însă. Anume, zicea Plutarh, Epicur n-are 
dreptate să facă din plăcere începutul și sfîrşitul 
vieții noastre morale fiindcă mai multe sînt orga- 
ncle care percep durerea decît plăcerea. Durerea 
este mai persistentă, în timp ce plăcerea se stinge 
repede. Nu e adevărat că omul poate fi fericit 
prin ignorarea voluptăților corporale, nici prin su- 
punerea față de ele. Este ridicolă în fine condiţio- 
narea fericirii de absența durerii și nu poţi ajuta 
omului dacă distrugi plăcerile active sau cele con- 
vemplative. Deci: nu poţi trăi fericit urmînd doc- 
trina lui Epicur?®. 

Dar toți detractorii lui Epicur, spunea cam 
abrupt Diogenes Laertios, „nu sînt în toate min- 
yile“29, 

Autorul Vieţilor și doctrinelor filosofilor era de- 
sigur prea violent și violența nu convinge. Dacă 
este aşa, nici la rîndul lor, Cicero sau Plutarh nu 

sînt demni de crezare. Sînt prea împătimaţi și de- 
naturează penibil. Strică totul, nu lasă piatră lîngă 
piatră și apoi triumfă în faţa tabloului dezolant: 
iată chipul cel adevărat al epicurianismului! 

Ei, ca mai înainte şi Timocrates, și în vremu- 
rile ulterioare lor, părinţii bisericii sau mai în- 
coace Alfred Croiset, de pildă (surprinzător!) se 
luptă cu o falsă imagine a epicurianismului și pro- 
pun un epicurianism mistificat. 

Or, etica plăcerii nu este o desființare a mora- 
lităţii prin pervertire și desfrîu. Nu coborîrea omu- 
lui printre animale, ci ridicarea deasupra unei uma- 
nități precare stătea în gîndul înțeleptului din 
Samos, pentru că sensul și semnificaţia acestei 
etici sînt diferite la întemeietorul Grădinii şi la 
detractorii săi. Fiindcă, zicea Epicur, dacă este 
adevărat că „plăcerea este primul dintre bunurile 
înnăscute“ nu înseamnă că „trebuie să alegem orice 
fel de plăcere ar fi“, ci adesea să renunțăm „la 
multe plăceri, cînd din ele decurge o neplăcere 
mai mare pentru noi“90. 

În mod firesc, toate plăcerile ne sînt „un bun 
apropiat“, dar „nu orice plăcere este de ales“. 
Plăcerea este desigur „scopul vieţii“ dar nu cît 
înseamnă desfătare senzuală, suită neîntreruptă „de 
chefuri și orgii“. Fiindcă „o mîncare simplă ne 
face tot atît de multă plăcere, ca și o masă scumpă, 
o dată ce suferinţa din cauza lipsei a fost înlătu- 

ruta“, Și, după cele ce mărturiseşte Diogenes 
Imertios, Epicur nu se comporta altfel, încît Ti- 
mocrates pare să fi fost un blasfemator. Epicur 
a trăit ca un înţelept, binevoitor cu cei ce l-au 
iubit şi înțeles, modest și echitabil și de loc ispi- 
tit de lăcomie. „În corespondența sa arată el 
singur că se mulțumea cu pîine goală și apă. 
Vot el scrie: «Trimite-mi o ulcică cu brînză, ca să 
trăiesc luxos cînd îmi vine gust». Acesta, încheie 
Diogenes, a fost omul care a stabilit că scopul vieţii 
este plăcerea“22. 

Nu era omul plăcerilor simple și nu fixa în 
acestea idealul de umanitate. Preţuind mai mult 
decît orice înţelepciunea, „primul și cel mai 
mare bun“, Epicur nu putea să fie hedonistul vul- 
par al lui Cicero și Plutarh. „„Plăcerea cărnii“, 
lilosoful n-o așeza deasupra celor ale minţii, nici 
însă nu reducea omul la „suflet“, şi la cele ce ţin 
numai de acesta, ori mai exact numai de rațiune. 
„Nu-i cu putință să trăieşti o viață plăcută fără 
a trăi cu înțelepciune, cumsecade și cu dreptate 
şi nu-i cu putință să trăieşti cu înţelepciune, cum- 
secade și cu dreptate fără să duci o viaţă plă- 
cută“33. Drept e că, de îndată ce înţelepciunea este 
„primul şi cel mai mare bun“, nu „plăcerile căr- 
nii“ sînt cele mai de seamă sau cele dintii și 
mai în stare să facă posibilă şi reală fericirea. 
Nu de reprimarea lor este vorba, pentru că ele 

sînt cealaltă dimensiune esențială a omului, ci de 
stăvilirea lor, de articularea lor într-un anume sis- 
tem, care să ne fie temeiul moralității. Cedîndu-le 
şi făcînd din ele natura noastră dintii, ne-am 
destrăma și ne-am distruge completitudinea. Ce ar 
mai fi omul atunci decît sclavul pornirilor şi in- 
stinctelor, ființă fără judecată şi fără echilibru, 
viaţă fară de sens, o zadărnicie? 

Dar „scopul tuturor acţiunilor noastre este să 
fim liberaţi de suferință şi frică şi, după ce am 
atins acest ţel, furtuna sufletului e potolită, iar 
fiinţa respectivă n-are nevoie să umble după ceea 
ce-i lipsește, nici să caute altceva prin care să 
fie împlinită fericirea sufletului și a corpului“34. 

Cu toate acestea, Epicur, se pare, „nu admite de- 
cît o singură plăcere, aceea care se simte cu evi- 
denţă, plăcerea corporală“3. Aşa de pildă, în tra- 
tatul său Despre scop filosoful spunea următoarele: 
„Nu știu cum să concep binele, dacă suprim plă- 
cerile gustului, plăcerile sexuale, plăcerile urechii 
şi ale formelor frumoase“36. lar Athenaios, ne 
transmite în Deipnosofiştii că pentru Epicur „prin- 
cipiul şi rădăcina binelui este plăcerea vintrelor 
(A zis Yaorpbs Hov); la aceasta se reduc şi 
bunurile spirituale și valorile superioare“37. 

Să fie vorba de o contradicţie reală sau dim- 
potrivă lucrurile să stea într-un fel sau altul în 
funcţie numai de umorile comentatorilor, încât 

adversarii să restrîngă plăcerea la pornirile abdo- 
menului, iar simpatizanţii s-o înalțe deasupra va- 
uelor pofte trupești și s-o fixeze în rațiune? Ori 
poate să nu fie nici una, nici alta, ci doar un 
echivoc, voit sau nu de către Epicur? 

Cicero, de pildă, pare să sugereze un echivoc 
deliberat și propune, cumva, un Epicur viclean 
și pornit să ne viclenească. Anume, Epicur ar fi 
întrebuințat acelaşi cuvînt: Voluptas (780w)) în 
«două situaţii tipologic distincte: o dată pentru a 
numi absenţa durerii sau plăcerea în repaos (vo- 
luptas in stabilitate — starea omului căruia nu-i e 
sete, de pildă) şi a doua oară spre a desemna 
plăcerea în mișcare sau pozitivă (voluptas in motu 

-- starea celui ce este însetat și are să-și potolească 
setea). Echivocul, stabilește în cele din urmă Cicero, 
pare să fi fost întrebuințat de Epicur pentru a 
mulțumi şi pe cei dornici de plăceri, dar şi pe 
cei mai temperați și oricum mai ispitiţi de o viaţă 
sobra. 

La rîndul lor, Plutarh și părinții bisericii nu 
vor accepta nici măcar echivocul, necum ideea unei 
contradicții reale. Și vor proceda simplu și sim- 
plificator: vor trece peste complexitatea conceptu- 
lui epicurian și-l vor reduce la una din dimensiu- 
nile lui. 

Or „interpretată în adevăratul său sens, teoria 
lui Epicur asupra plăcerii nu merită nici criticile 

excesive care i-au fost aduse de-a lungul timpului, 
nici elogiile pe care unii filosofi i le-au decernat“38, 
Brochard cere așadar măsură, care atîta îi convine 
lui Epicur pentru că atîta o dorea el însuși. 

Nu încape îndoială, „plăcerea cărnii“ este prin- 
cipiul și rădăcina binelui, dar binele nu se reduce! 
la plăcerea cărnii. Aceasta îl face posibil cum face, 
posibile şi plăcerile sufletului care sînt reminis- 
cenţe sau anticipaţii, deși nu numai atât, ale por- 
nirilor şi satisfacțiilor trupești. i 

Vreo contrazicere? Nu, atîta cît omul nu este 
luat într-o singură dimensiune a sa, numai ca su- 
flet ori numai ca simţuri și fireşte și atîta cît chiar 
admiţindu-se omul complet, raportul dintre sensi- 
bilitate și înţelegere nu este pus în termeni stînje- 
nitori pentru o parte sau alta. 

Or Epicur dacă fixează în „plăcerea cărnii“ 
principiul și rădăcina binelui o face urmînd însăși 
structura fiinţei noastre. Aristotel origina cunoaș- 
terea universalului în experiență și nimeni nu 
spune (în mod serios) că pentru aceea ruina știința. 
De unde atunci hedonismul vulgar al întemeieto- 
rului Grădinii, cînd, asemenea raportului dintre 
simţuri și intelect, plăcerile trupului sînt rădăcina 
binelui? 

Crezîndu-le a fi principiul și rădăcina binelui, 
Epicur nu dădea însă plăcerilor trupeşti valoare 
absolută și dacă le recunoștea întîietatea, o făcea 

pentru că nemijlocirea ajută mijlocirea. Simţurile 
Inc posibilă înţelegerea și plăcerile trupului pe cele 
ale sufletului. 

Drept aceea, presupusa contrazicere cade, Epicur 
articulînd cele două nivele ale plăcerii într-un pro- 
ves, acela al devenirii noastre ca întreg. 

“Totodată, ideea unei contraziceri sau chiar a 
evhivocului se mai loveşte și de intervenţia voinței, 
eare [ace din hedonismul epicurian unul deliberat. 
Nu trebuie „să alegem orice fel de plăcere ar fi“, 
pentru că „nu orice plăcere este de ales“40. 

Optind, se presupune că am ales ceea ce ajută 
linci noastre și nu numai și nu în primul rînd 
teinporar, În cutare sau cutare situaţie, ci existen- 
vial, adică în ceea ce ne întemeiază și ne sporește 
umanitatea. 

Nu ne este desigur în fire nici renunțarea, nici 
licomia, amîndouă ducînd la rezultate echivalente: 
suferința, Într-o parte, prin lipsă, în alta prin 
abundența. 

Cumva, plăcerea autentică este posibilă doar ca 
echilibru, ca dreaptă măsură, ca linie de mijloc. 
Obsesia aristotelică a lui unv &yav (nimic prea 
mult și deci și nimic prea puţin) îl urmărește și 
pe Epicur. Cu o deosebire însă: în timp ce Aristotel 
avea în vedere în primul rînd societatea, Epicur 
se îngrijește doar (sau aproape numai) de individ. 
Convins că „trebuie să alegem mijlocul, nu exage- 

rarea și lipsa“, Aristotel condiţiona echilibrul cetă- 
ţii de agonisirea naturală, și era pentru politeia 
(moMrela) „cînd majoritatea guvernează în sensul 
interesului general“4! și se exclude „guvernămîntul 
unuia singur“ (tirania) sau „,predominarea politică 
a bogaţilor“ (oligarhia) sau, în fine „predominarea 
săracilor, cu înlăturarea bogaţilor“ (demagogia)“!2. 
Altminteri, „unii cetățeni avînd mai puţine drep- 
turi se revoltă ca să fie egali cu ceilalți, alţii avînd 
drepturi egale (se revoltă) ca să (aibă drepturi) 
mai mari“. Ceea ce, stabilea Stagiritul, este în 
legătură și cu „dispoziţia sufletească în care se 
afla cetăţenii“42. Deci etosul nu poate fi indi- 
ferent. 


„Cumpătarea ... se raportează la plăcerile tru- 
peşti, dar și aici iarăşi nu la toate“. Necumpătatul 
însă „rivnește ... tot ce aduce plăcere sau ceea ce 


aduce cel mai mult plăcere și el e mînat de poftă 
în așa măsură încît plăcerile îi sînt mai dragi decît 
toate celelalte“. El este asemenea leului „care nu se 
bucură de răgetul boului, ci de faptul că îl poate 
mînca“, nici dacă „a descoperit un cerb sau o capră 
sălbatică“ nu se bucura decît că „va avea o mîn- 
care“43, 

Necumpătarea nu se însoţeşte cu virtutea şi nu 
aduce liniște și echilibru. Dimpotrivă, deoarece „îl 
doare mai mult decît se cuvine cînd trebuie să se 
lipsească de ceea ce produce plăcere, așa că plă- 

cerea Însăși îi produce durere“, necumpătatul va 
[i un rob al patimii, nestatornic şi egoist la limită, 
Împuținat ontologic, în fapt, prin nesimţirea sa 
care „nu e omenească “44, 

Or, în condiţia noastră intră ca o componentă 
esențială „dreapta măsură“. Gîndim şi de aceea 
alegerea ne angajează total. Opţiunea nu este cme- 
cască dacă cedează necumpătării, fiindcă „alegerea 
voită se face doar cu inteligență și rațiune, și chiar 
numele ei pare a face ușoară aluzie, cum la ea e 
vorba ca ceva să fie ales înaintea altora“%5. 

În cazul contrar, al hedonismului vulgar adică, 
se renunță la umanitate, căci plăcerea absolut tru- 
pească „nu ne este inerentă întrucât sîntem oameni, 
ci întrucît sîntem ființe sensibile după felul ani- 
malelor “45. 

Epicur nu gîndea altfel (după opinia lui Ettore 
Bignone de altfel ar fi cunoscut Etica nicomabică)1 
şi atunci unde mai stă dreptatea unui Cicero sau 
Plutarh? 

Adevărat că epicurianismul este un hedonism, nu- 
mai că de un fel aparte, distinct de acela pragmatic 
al necumpătaţilor stigmatizaţi încă de Stagirit. 

Pentru întemeietorul Grădinii plăcerea este șansa 
noastră, începutul și sfîrșitul, pe scurt condiția exis- 
tenţială. l 

Aşa fiind, nu poate fi redusă la simpla desfa- 
tare, la o oarecare satisfacție trupească. Ea nu este 

deci stare pasageră și nu aspiră să fie în funcţie 
absolută de ceea ce o determină. Dacă e „primul 
dintre bunurile înnăscute“, plăcerea ne-ar fi ase- 
menea sociabilității aristotelice. Omul, în gîndul 
Stagiritului, nu putea să fie decît animal politic. 
Suspendă-i natura și nu vei mai avea a face cu 
o ființă omenească! Asemenea și plăcerea epicu- 
riană: este substanța alcatuirii noastre, este firea 
noastră adîncă, este cum se va spune în epoca 
modernă natura umană. 

Pentru aceea, hedone-ul epicurian nu pare să 
fi fost pus în circulaţie ca pornire rudimentară, ca 
voluptate a trupului şi astfel ca esență umană. De 
n-ar fi temeiul completitudinii, natura umană în- 
săşi, credința lui Epicur cum că plăcerea este „bu- 
nul nostru cel dintii și propriu” și „începutul și 
țelul unei vieţi fericite“, nu s-ar înţeleget?. Filosoful 
căuta să afle condiţia desăvîrșirii fiinţei noastre, 
modalitățile posibile de suprimare a suferinţei în- 
tr-o vreme a marilor căderi și a marilor nefericiri. 
Sa se fi oprit la soluţia voluptăţii desensibilizatoare 
și anihilante pentru spirit, ar fi fost desigur co- 
mod, însă cîtă binefacere și cîtă linişte, cîtă fericire 
aducea ea? 

Epicur, cine se îndoieşte?, ajungea în cele din 
urmă la un individualism, dar individualismul așa 
cum era înţeles de către el nu înseamnă un egoism. 
Tocmai pentru că omul epicurian nu este un aca- 

purator, nefăcîndu-și din îndestulare țelul suprem 
yi nu luptă pentru nevoile pîntecului ca fiarele 
pudurii, ba poate și mai rău decît acestea, dacă 
pofwcle nesăţiosului sînt fără margini, fiind, cum 
vicea Aristotel un „neumplut, deoarece se umple 
peste cuvință“4%, individualismul epicurian era acela 
al nevoii omului de a se împlini. Și, întrucât cetatea 
nu mai oferea garanţii, vremea aristotelică a ante- 
riorității statului față de individ apunînd, rămînea 
parcă reconstruirea individualitaţii ca singura șansă, 
cel puţin singura cu valoare optimistă pe care o 
întrezărea Epicur. 

Voltairianul îndemn „trebuie să ne lucrăm gră- 
dina“, se află la Epicur ca principiu de viaţă. 

Omul este prin natura lui posibi) ca ființă feri- 
cità dar nu prin natura însăși posibilul devine act. 
Aici intervine rațiunea și voința, care aleg și deli- 
crează, pentru ca actul să nu fie inconform cu 
natura noastră. O încălcare a firii este și excesul 
și lipsa și alegerea voluptăţii trupeşti și disprețuirea 
acesteia, fiindcă exclusivismul conservă și adîncește 
conștiința nefericită și astfel suspendă șansa împli- 
nirii. Or, plăcerea, dacă este natura noastră, nu se 
va accepta simplificată, redusă numai la o dimen- 
siune şi întrebuințată împotriva condiţiei sale și 
condiţiei omului. Drept care, ea se impune ca prin- 
cipiu de viață, ca primum movens al acţiunii și 
în același timp ca încheiere, ca scop. „Pe ea o 

luăm drept punct de plecare al fiecărei ulegeri şi 
al fiecărei aversiuni şi ne întoarcem la ea, apreciind 
orice bun cu ajutorul afectelor noastre luate drept 
criteriu“ 50, 

Încît plăcerea nu poate să fie nici relativă la 
o situaţie sau alta, nici doar o încheiere, ceea ce 
rezultă. Placerea este posibilitatea dar și entelehia 
noastră, încât activismul nu-i poate fi refuzat. Deşi, 
ce-i drept, în lucrarea lui Despre alegere, Epicur 
scria că „lipsa de tulburare și lipsa de suferință 
sînt plăceri în stare de repaus“5!, ceea ce, parcă, 
impune un sens mai degrabă potrivit cu pasivismul. 

Este, desigur, adevărat că filosoful fixa ca scop 
al tuturor acţiunilor noastre eliberarea de suferință 
și frică pentru a ne potoli în acest fel furtuna 
sufletului. 

În urmare, „ființa respectivă“ nu va mai avea 
„nevoie să umble după ceea ce-i lipsește, nici să 
caute altceva prin care să fie împlinită fericirea 
sufletului şi a corpului“5?. Epicur, altfel spus, iden- 
tifica plăcerea dobîndită cu suprimarea durerii, cu 
un rezultat, deci, al unei acţiuni eliberatoare. Să 
fie însă plăcerea epicuriană numai un rezultat şi 
numai o stare negativă? Cît este luată în acest 
sens plăcerea pare să nu semnifice altceva decît o 
Stare negativă a sufletului, o stingere, o nirvana 
cam ca În interpretarea lui Oberg: stingerea focu- 
lui. Dar potolirea epicuriană a furtunii nu este ase- 

menca stingerii buddhiste sau mai tîrziu schopen- 
hnucriene. Fiindcă „dacă lupți împotriva tuturor 
xenzaţiilor, nu vei avea posibilitatea să mai judeci 
pe acelea din ele pe care le declari eronate, nemai- 
avînd nimic la care să le raportezi“53. 

Plăcerile în stare de repaos sînt dorințe satis- 
[icute și dintre acestea, cele firești și necesare: „ca, 
de exemplu, băutura, cînd sîntem însetaţi“. Pentru 
că dorinţele firești dar nu necesare doar diversifica 
plăcerea, „fără să caute să înlăture suferința, ca, 
de exemplu, mîncărurile scumpe“54. 

Ceea ce, presupune deliberarea și în consecință 
salvează înţelesul plăcerilor în stare de repaos de 
pericolul exclusivismului. Pe scurt, chiar și în aceas- 
tă speță a ei plăcerea nu era făcută de Epicur să 
decurgă în mod automat din înlăturarea suferinței 
prin potolirea poftelor. Filosoful nu uita necesi- 
tatea alegerii, încît făcea de la început ca rațiunea 
şi voinţa să însoțească plăcerea. Altminteri nu s-ar 
ajunge la aponie (rovia) — absenţa suferinței — 
şi, prin urmare, nici la ataraxie (ărapatla) — liniştea 
deplină, seninătatea supremă, dovadă fiind cei care 
se lasă conduși de patimi. Or, ataraxia nu este 
posibilă într-o viața înrobită excesului şi patimii 
vicioase pînă într-atâta încît, cum zicea Aristotel, 
„un mâncăcios oarecare îşi dorea un gît mai lung 
decît e cel al unui cocor, deoarece plăcerea sa se 
întemeia pe simțire“55. 


Pe de altă parte, plăcerea epicuriană nu are doar 
acest (prezumtiv şi aparent) sens negativ, ci ea 
mai semnifică și „starea pozitivă de bucurie actuală, 
care este altceva decît absenţa durerii“56. 

Este vorba de plăcerea învederată „în activitatea 
în mișcare“, de bucurie și veselie adica57. Astfel 
plăcerea este şi o exultanță, un triumf și nu o 
stingere, o lumină și un elan, este victoria omului 
și fericirea pe care o dă izbînda. Placerea în miș- 
care vine ca un corectiv la cealaltă și la încheierile 
ei. Ca un corectiv și ca o alta dimensiune, poate 
cealaltă a conceptului său. 

De bună-seamă, naturii noastre nu doar plăcerile 
în starea de repaos îi sînt constitutive. Și de aceea, 
nu am putea fi doar negativitatea lipsei de tulbu- 
rare şi lipsei de suferință. Sîntem ființe deschise 
și complexe, care avem nevoi și le răspundem adec- 
vat. Altfel, ar fi să le reprimăm, or asceza nu 
intră în condiția umană, nevalorificînd-o, ba dim- 
potriva o anihilează. Dacă ataraxia s-ar echivala 
cu nirvana natura umană ar fi suspendată, viață 
plăcută ca renunțare totală fiind de neconceput. 
Și poate că „şi ascetul, mama care se sacrifică 
pentru copil, martirul social urmăresc tot o plăcere. 
Pentru aceştia ascetismul și martirajul sînt plăceri 
cum sînt vinul şi femeia pentru ceilalți“5. Atunci 
plăcerea rămîne ca o permanenţă care însoţeşte 
pînă și renunţarea! 

Avînd nevoi şi avînd dorinţe răspundem, adică 
«eliberăm şi alegem efectiv. Încît viaţa plăcută 
nu este a celui ce renunţă, ci a celui ce îşi acceptă 
condiţia şi o urmează, a celui ce își lucrează gră- 
dina răspunzînd şi nevoilor de frumos și celor de 
util, dar nu şi ispitelor ruinătoare. 

Nevoile și dorințele, de aceea, nu pot să fie 
nici reprimate, nici satisfăcute ca și cum a trăi 
nu ar avea alt sens decît desfătarea senzuala, fără 
a suleri. Dar suferinţa este demolantă, ca ne ucide 
primăverile și coboară asupră-ne un cer de plumb. 
Suferința deviază sensul existenţei noastre şi ne 
interzice ca ființă morală, deoarece virtuțile „merg 
mînă în mînă“ numai „cu viaţa plăcută“ şi „viaţa 
plăcută nu poate fi despărțită de virtuţi“5%. Plà- 
cerea „este scopul vieţii“ și astfel şi condiția și 
criteriul moralității. Ea ne-ar face posibili și ca 
bucurie şi veselie și ca lipsă de tulburare şi de 
suferința, ca ființe cumpănite și care și-au aflat 
și împlinit rostul. Dacă viaţa plăcută nu poate fi 
despărțită de virtuți, bucuria și veselia și supri- 
marea tulburării intră în felul esenţial de a fi 
al omului. Sînt implicate ontologic şi pentru aceea 
par asemenea unor imperative categorice existenţial 
impuse. Epicur angajează astfel, pentru a demon- 
stra putinţa omului de a se împlini ca ființă feri- 
citā, condiţia umană însăși, porneşte așadar de la 
rădăcina lucrurilor. Dar știind că prin natura lui 

omul este în stare de fericire, filosoful ia în seâmă 
și factorul alegere și astfel propune un adecvat 
concept al moralității. Ceea ce sîntem, sîntem prin 
alegere și prin efortul de împlinire a sensului pe 
care ni l-am dat. Putem adică să urmăm condiţiei 
noastre, dar putem s-o și frîngem, împotrivint 
du-i-ne, excesul și renunțarea fiind asemenea de- 
vieri de la natura noastră, de la plăcere adică. 

Însă şi desfrînarea şi asceza deşi par să se deo- 
sebească, se întîlnesc pînă în cele din urmă, amîn- 
două implicînd imoralismul pentru că dezumani- 
zează. Încât virtutea nu va putea să meargă mînă 
în mînă nici cu desfătarea senzuală, nici cu renun- 
țarea, și una şi alta suspendînd umanul, și una şi 
alta abătîndu-se de la scopul vieţii care este plā- 
cerea și astfel de la virtute dacă „viața plăcută 
nu poate fi despărțită de virtuţi“. Ideea lui Epicur, 
deși săracă şi pe alocuri fără șanse de adecvare, 
merită tot interesul. Și, de bună-seamă, mai întîi 
pentru a fi pus moralitatea în corespondență cu 
natura omului, deși nu plăcerea, o dimensiune esen- 
țială desigur, este aceea care poate să ne susțină 
umanitatea. Rămîne însă _Înyelegerea moralității ca 
funcţie de condiţia umană. 

Apoi, Epicur pare să mai fi înţeles și că omul 
este posibil ca fericire pentru că natura nu-i este 
potrivnică, dar că ea trebuie „ajutată“ 

Altminteri nici plăcerea în starea de repaos, nici 

ven care consistă în mişcare, nici — în consecință — 
fericirea care se adună din ele — nu s-ar putea 
Înfaprui şi viața ar părea sortită să fie o deșertă- 
iune și un chin. Și se va căuta moartea și cu nu- 
mele morții se va numi limanul de speranță unde: 


„Nici unul nu se va plinge vreodată 
Nici unul nu va dori să plece 


Nu se mai aud văicăreli 

Nu se mai văd răni 

Lacrimile nu sînt de şters 
Ceasornicul de nisip pe veci fuge“ 


(NOVALIS) 


Epicur, dimpotrivă, ne dovedește că avem şansa 
fericirii, prin chiar natura noastră şi în limitele ei. 
Sa ajungem la fericire este posibil, dar căutînd-o 
yi luptând pentru ea. Fireşte că „nu eşti stăpînul 
vicţii tale de mîine“, că viaţa trece „într-o zadar- 
iică aşteptare și fiecare dintre noi moare, fără 
vu-și fi permis un moment de răgaz“, dar este po- 
vibilă Ithaca. Este însă posibilă numai urmîndu-ne 
naturii noastre originare și esenţiale care „nu tre- 
buie forțată, ci convinsă; și o vom convinge dacă 
watisfacem dorințele necesare, precum și pe cele 
naturale întrucît nu ne produc vreun rău, dar res- 
pingînd cu asprime pe cele dăunătoare“50. 

Despre un asemenea ideal de fericire, mai de 
mult, Alfred Croiset credea că este vulgar pentru 

că ar urmări numai „satisfacerea simţurilor“, ceea 
ce ar anula pur și simplu noţiunea de datorie și 
responsabilitate, alimentînd egoismule!. 

Ce-i drept, Epicur îl va apăsa tot mai mult pé 
individ şi osebit de Aristotel îl va afla anterior 
față de societate. Dar inițiativa sa nu implică egois- 
mul şi amoralismul stărilor lipsite de orice posi- 
bilitate de confruntare și de măsurare. Datoria şi 
moralitatea în genere nu sînt suspendate, deși s-ar 
părea. În fapt, omul epicurian nu este lup pentru 
ceilalți, nici cetatea un război al tuturor împotriva 
tuturor. Dimpotrivă, pentru că fericirea nu este 
posibilă altfel decît ca înțelepciune implică în chip 
firesc reconcilierea și altruismul. De altminteri 
chiar principial egoismul nu s-ar putea susține, el 
presupunînd suferinţa şi generînd-o dacă „în loc 
să fie o reală afirmaţie de sine, este o mutilare de 
sine“62. Dar omului epicurian dragostea de celalalt 
nu-i lipsește și eul nu se cultivă excesiv și pe seama 
sau împotriva altuia. Este drept, fiecare își caută 
liniștea împlinirii desăvîrșite, dar nu este în firea 
lucrurilor ca o fericire să provoace o nefericire 
sau să se înalțe pe ea. Din contră, „dintre toate 
bunurile pe care ni le pregăteşte înțelepciunea, ca 
să ne asigure fericirea de-a lungul întregii vieţi, cu 
mult cel mai important este dobîndirea priete- 
niei“®3, Încît aceasta din urmă pare să se impună 
ca mediu sau condiție esenţială pentru fericire. 

Si ceste firesc dacă natura noastră este comună, 
dacă firile noastre converg, dacă a nedreptăţi în- 
scamnă a da curs pornirilor primitive, a strica 
echilibrul altora ca şi pe acela propriu. 

Plăcerea, așadar, nu era pusă de Epicur să ali- 
menteze egoismul ori să justifice nesocotirea drep- 
taţii și a responsabilităţii, a datoriei față de cela- 
lalt, față de cetate. 

Dimpotrivă, filosoful cultiva bunătatea şi bună- 
voința „fața de lumea întreagă“ — spune Diogenes 
l.acertios — şi credea că toți oamenii au în egală 
măsură dreptul la fericire. Toţi, chiar și sclavii, 
lipicur neavînd față de aceștia atitudinea lui Platon 
sau Aristotel, de pildă. Ba în Grădina lui „erau 
luați ca membri ai şcolii“ și sclavi ca: Mys, „cel 
mai de seamă dintre ei“64, despre care Aulus Gel- 
lius va spune că a fost filosof cu renume, iar 
Macrobius, filosof celebru$5. 

Epicur face din plăcere temeiul existenței noastre, 
sensul ei, dar nu eșuează în amoralismul la care 
l-ar fi dus un hedonism vulgar dimpreună cu egois- 
mul implicat de acesta. 

Etica epicuriană a plăcerii, va zice Victor 
Brochard împotriva lui Guyau, nu este nici măcar 
un utilitarism cum va fi acela al englezilor 
din secolul al XIX-lea (Bentham şi Mill). Ea „este 
ireductibilă și unică“65 și dacă are caracter practic 
şi dacă este cam ca „o serie de reţete sau de exer- 


ciții care ne împiedică gîndirea să divagheze ori să 
poarte dincolo de limitele fixate de natură“67, nu 
e şi utilitaristă, în sensul benthamian, de pildă. Cu 
valoare practică, ea nu realizează preistoria utili- 
tarismului pentru motivul de principiu că un tot 
ce este pragmatic este și în sensul eticii lui Ben- 
tham sau Mill. 

Dovedirea este foarte la îndemînă chiar dacă se 
aduce în discuție numai deontologia benthamiană 
care nu ar fi putut face printre epicurieni proze- 
litism. Căci în spiritul epicurianismului nu ar fi 
încăput propoziţiile: „Sarcina moralistului este să 
demonstreze că un act imoral este doar un calcul 
greşit al interesului personal“ și „deontologia cere 
ca aceeași prudență cu care își calculează omul 
afacerile zilnice s-o aplice el şi celei mai impor- 
tante din afacerile lui care este aceea a fericirii 
şi a nenorocirii“ 68, 

Evitînd filosofarea sterilă, Epicur nu rămânea 
doar la descrierea și interpretarea omului și a con- 
diției sale. El căuta și mijloacele în stare să schimbe 
ceva, în intenţia lui intrînd şi reformarea, nu nu- 
mai explicaţia omului. Etica lui, de aceea, pare 
să fie gîndită ca o idee-forță. Dar nu una care să 
miște individul cum interesul personal. Epicur, deși 
pornea de la omul acesta, aici și acum, punea în 
discuție condiția omului și șansele lui de ființă 
aptă să atingă starea de fericire. Pentru aceea, 

«poisnsul, atitudinea omului care vede în semenul 
mu un lup, nu este nici măcar vag sugerat de 
upicurianism. Adevărat că soluţia înţeleptului grec 
eme loarte abstractă și fără șansa de a fi o idee- 
lorța. Adevărat că un evazionism — acela al ata- 
tuxici — este implicat. Adevărat că fericirea epi- 
vuriană face din oameni nişte atomi, un fel de 
existenţe în sine, nu însă, prin aceasta, antisociale. 

Dar epicurianismul pentru bătrînețea elenistică 
tra ca un toiag. 

picur dădea speranţă și de speranță omul acelor 
vremuri avea multă nevoie. Și mai cu seamă de 
o nădejde într-o posibilă împlinire în lumea omului 
yi de către omul însuși. Toiagul tăiat de Epicur, 
omului societăţii sclavagiste nu-i va mai ajuta însă, 
pentru că omul acesta dispărea încet, încet... 

Gîndul lui Epicur trece însă dincolo de sfîrșitul 
epocii care l-a prilejuit, fiind al unui umanist de 
o generozitate rară și al unei inteligenţe care a 
încercat și a reușit să desfacă ceva şi din taina 
omului — în universalitatea lui. 


3. Ethos și libertate : 


Daca Marx îl prefera lui Democrit, pe Epicur 
o făcea din motivul că acesta desăvirșea atomistica 
facînd-o „știință naturală a conștiinței de sine“68, 
Pentru cel dintii „atomul este numai expresia obiec=- 
tivă generală a cercetării empirice a naturii în 
general“. Atomul său rămînea de aceea simplă ipo- 
teză rezultată din experiență „şi nu principiul ei 
energic ...“ Și mai cu seamă pentru Democrit ato- 
mul semnifica doar temeiul existentului, în timp 
ce la Epicur mai însemna și principiul formal al 
conştiinţei de sine abstract-individuale. 

Dar Marx hegelianizează s-ar putea spune, şi nu 
fară dreptate, fiindcă Hegel bunăoară nota urmă- 
toarele: „epicurienii . . . lărgesc singularitatea ființei 
concepută de ei, reprezentînd-o prin atomi“. 

Dacă, deci, hegelianiza — Marx fiind în vremea 
scrierii tezei încă sub influenţa marelui dialecti- 


cian — nu o făcea cu preţul sacrificării spiri- 
tului autentic al epicurianismului. De altminteri 
nici Hegel — cu toate că nu-i accepta materialis- 
mul — nu-i falsifica sau dispreţuia învățătura, ba 

deschidea asupră-i o perspectivă înnoitoare şi cu 
unse de a fi adecvată. 

İnci, dezvoltînd sugestia hegeliană Marx pro- 
punca acceptarea atomului epicurian și ca simbol 
al conștiinței de sine abstract singulare şi nu doar 
vu „expresia obiectivă generală a cercetării empi- 
rice a naturii În general“71. 

Ceca ce, trebuie s-o recunoaștem, este de însem- 
nutate fundamentală pentru înțelegerea epicurianis- 
mului în proiectul său esențial și cu deosebire în 
interpretarea conceptului libertăţii. 

Incontestabil, în antichitatea greacă Epicur este 
unul dintre cei mai însemnați teoreticieni ai liber- 
taţii, dacă nu chiar cel dintti. Faptul, fireşte, ţine 
de schimbările survenite în viața cetăţii și de ecoul 
acestora În conștiința filosofului. 

„Cei vechi nu cunoșteau... nici libertatea vieţii 
private, nici libertatea educaţiei, nici libertatea re- 
lipioasă“. Omul în sine însemna prea puţin față 
de această „autoritate sfîntă, aproape divină care 
sc numea patria sau statul“. Nu erau lipsiţi, este 
adevărat, de drepturi politice, dar „a vota, a numi 
magistraţii, a putea fi arhonte“ era tot ce se poate 
numi libertate, omul continuînd „să fie aservit 
Statului“72, care, cum zicea Aristotel, este anterior 
fața de individ. 

Poate că Fustel de Coulanges exagerează întru- 

cîtva, Însă un adevăr în susținerile sale este cît 
acestea privesc epocile preelenistice. 

Dar cu intrarea în noua vîrstă, şi în timpul ei, 
lucrurile iau o altă față: unitatea cetăţii se năruie, 
legăturile slabesc și indivizii încep tot mai mult 
să semene atomilor epicurieni şi se comportă ca și 
aceștia. Nu se mai raportează esenţial, nu mai 
compun niște unităţi cu structuri stabile, nu gene- 
rează noi forme de viaţă și existenţă, ci se alătură 
accidental şi indiferent, păstrîndu-și perfect iden4 
titatea sinelui. 

Cetatea ia chipul unui lucru oarecare: sumă de 
atomi sociali. Ea încetează să mai fie un organism 
încît ceea ce de acuma va prima va fi indi- 
vidul în toate dimensiunile și cu toate propensiu- 
nile lui. Problema libertăţii este astfel justificată, 
ea trebuind să ajute explicării mai tuturor actelor 
omului și între acestea în primul rînd apariţia vie- 
ţii sociale. Ideea aristotelică a sociabilităţii înnăs- 
cute și, prin urmare, a anteriorităţii statului față 
de individ nu mai putea satisface. Trebuia o soluție 
care să implice iniţiativa eurilor și soluția a fost 
găsită de Epicur în contractualism, expresia primi- 
tivă a libertăţii firii noastre care își are aproape 
instructurată libertatea. Ajungem astfel la deviația 
atomilor. 

Cert şi epicurianismul este un dogmatism cît 
înaintează unilateral. Hegel avea de aceea dreptate. 

Dar faya cu stoicii care ajungeau în cele din urmă 
lı fatalism, epicurienii „lărgesc singularitatea ființei 
concepută de ei, reprezentînd-o prin atomi...“72 
yi astfel salvează omul ca voinţă şi conștiință, ca 
acțiune. Fi aveau un concept al omului nu prea 
obişnuit în Grecia veche, de îndată ce îl alcătuiau 
după modelul atomului: individualitate perfectă şi 
în stare prin însăşi natura lui să se abată de la 
linia dreaptă care fiind mișcare de cădere „seste 
o mişcare de dependența “74, 

Or „singularitatea abstractă își poate înfăptui 
conceptul — determinaţia ei de formă, pura fiin- 
wre pentru sine, independent de fiinţarea nemijlo- 
citā, suprimarea oricărei relativități — numai prin 
ubstragere de la ființarea care i se opune“. Prin 
deviere atomul se eliberează „de existenţa sa rela- 
tuvā, linia dreaptă“ şi astfel filosofia epicuriană 
„evită ființarea limitativă pretutindeni unde con- 
ceptul de singularitate abstractă, independenţa şi 
negarea oricărei relaţii cu altceva urmează să fie 
reprezentat în existența sa“ 75. 

Devierea, altfel spus, rupe: 


Sa „ee. lanțurile soartei, 


Aşa î încir să nu urmeze cauzele 


Din veac şi pînă-n veac neîntrerupte . ..“76, 


Ceea ce, pentru interpretarea omului are o im- 
portanță fundamentală, explicîndu-l de fapt în 
totalitatea actelor lui şi în fiinţa lui esenţială. Pen- 

tru că numai prin abstragerea de la ființarea care 
i se opune, activitatea noastră va fi în mod cores- 
punzător „abstragerea, evitarea durerii şi tulbură- 
rii, ataraxia. 

Astfel, binele este fuga de rău, iar plăcerea este 
evitarea suferinței. În sfîrşit, acolo unde singulari- 
tatea abstractă apare în suprema ei libertate și in- 
dependență, în totalitatea ei, acolo — în mod cu 
totul consecvent — ființarea determinată, care este 
evitată, este orice ființare determinată . “1, 

Abstragerea devine astfel actul libertăţii pentru 
că, asemenea atomului care prin clinamen se elibe- 
rează de „existența sa relativă, linia dreaptă“, 
ființa umană poate să frîngă soarta, și optînd, să, 
înainteze independent. Omul ar avea deci prin îna 
săşi ontologia sa putinţa alegerii, a asumării. Suferă 
fireşte şi determinări exterioare dar nu este supus 
acestora cam ca atomul democritian, și nu-și pierde! 
responsabilitatea şi autonomia prin supunerea fațăi 
de un destin implacabil fie el și rațiunea universală: 
a stoicilor. Omul este libertate pentru că devierea, 
atomică o face posibilă. Altminteri, nu am avea! 
unde să-i căutăm realitatea și conceptul nu i s-ar; 
justifica. i 

Fiind libertate, omul nu este însă inițiativă lip- 
sită de cugetare, acţiune iraţională și nu este 
supus unui nou fatalism, acela al libertății. Deși, 
deodată, lucrurile nu par să stea altfel dacă firea, 

noastră chiar ne asigură libera mișcare, putinţa 
oppiunii, iniţiativele. 

Neîndoielnic, originarea epicuriană a libertăţii 
În constituția noastră atomistă pare destul de rudi- 
mentară, şi la prima vedere fără nici o șansă de 
adevār. 

Ce-i drept nu, însă nu în forma în care este pro- 
pusă, pentru că altfel dăm peste o intuiție scăpără- 
toare. Pe scurt, deși greșea echivalînd condiţia exis- 
tenială a omului cu natura fizică a acestuia, 
lipicur înainta către adevăr atîta cît identifica în 
libertate o componentă esenţială a ontologiei uma- 
nului. Ceea ce nu era nici prea la îndemînă şi nu 
este nici greşit, mai cu seamă că de ontologie Epicur 
lega doar posibilitatea libertăţii şi nu actul ei. Alt- 
lel spus, filosoful nu scotea libertatea în afara ac- 
ţiunii umane pentru că n-o făcea echivalentă cu un 
dat originar. Existenţial vorbind, omul este liber- 
Late numai virtual. Actul însă depinde de om, de 
[iccare în parte, de cursul desfășurării istoriei indi- 
viduale. Mai exact de cunoașterea lumii fizice și a 
lumii omului întru împlinirea în înțelepciune. 

Cumva, deşi de bună-seamă nu în mod expres, 
lipicur are convingerea că libertatea — ca act — 
apare la nivelul unei relaţii și în urma acțiunii. Rela- 
ția presupusă este aceea pe care abia epoca mo- 
dernă o va clarifica și anume libertatea = necesi- 
tatea înţeleasă şi acţiunea — adevărat că la Epicur 

fără dimensiunile ei exacte — angajarea dialogului 
cu lumea dacă omul vrea să fie cu adevărat ființă 
eliberată din sclavia pasiunilor, dorințelor, etc. 

Înțeleptul, credea Epicur, nu se teme de soartă. 
„O Soarta!, exclama filosoful. Ți-am luat-o înainte 
şi am pus stavilă tuturor insinuărilor tale; nu ne 
vom da învinşi nici ţie, nici vreunei alte împreju- 
rări neaşteptate. lar cînd vom fi nevoiți să plecăm, 
scuipînd cu dispreţ viaţa şi pe toţi cei ce se agaţă 
prostește de ea, vom părăsi-o în sunetul frumos de 
cîntec triumfal, strigînd cu voce tare că am trāj* 
bine“78, 

Este, prin urmare, fără sens credinţa într-o pu- 
tere dominatoare, într-o prescriere a cursului vieţii, 
în desesperanta lege de aramă care ne-ar supune ca 
pe un lucru oarecare lipsit de gînd şi putere. Soarta? 
O închipuire, dacă zeii nu au nici o putere şi dacă 
devierea atomilor nu ne împinge implacabil încolo 
sau încoace fiindcă nu înseamnă altceva pentru al- 
Cătuirea atomistică — aceea care sîntem şi noi — 
decît posibilitatea existenţială de a ne mişca liber. 
Nici un destin — fie şi cel de închipuire stoică — 
nu ne îngrădește mişcarea şi nu ne îndreaptă către 
un scop anume. Încît o rațiune universală sau o 
voință asemenea nu-și au locul, nici rostul, lumea 
urmîndu-și mecanica sa şi noi pe a ei şi pe a noa- 
strā. O mecanică nu constrîngătoare pînă la anihi- 
lare însă, de îndată ce devierea este posibilă. Dar 

una firească si trebuitoare lumii pentru ca aceasta 
si nu fie un haos. Dacă e cosmos, un echilibru și 
nişte principii ordonatoare există. Acestea însă nu 
[ac imposibil „norocul“, nici voința noastră fiindcă 
„unele lucruri se întîmplă prin necesitate, altele prin 
întîmplare, altele prin acţiunea noastră proprie“79. 

Înțeleptul ia în rîs destinul şi pe cei ce-l apără. 
Altfel responsabilitatea ne-ar fi distrusă, cum, de 
altminteri, s-ar întîmpla şi în cazul invers, pentru 
că, admiţind numai norocul riscăm aceeași năruire 
a responsabilităţii, norocul fiind nestatornic, într- 
atita de nestatornic încît nici o statornicie n-ar mai 
[i posibilă, nici un criteriu nu ar mai întemeia ju- 
decata. Acţiunile noastre însă „sînt libere de stăpîn 
şi numai de ele sînt legate în mod firesc lauda și 
dezaprobarea“ 80. 

Fără stăpîn? desigur cât omul faţă cu natura nu 
este întocmai sclavului. Cum atomul este supus 
necesităţii (căderea) are şi libertate (abaterea) ființa 
omenească — mai mult ca „plinul“ cel fără de gîn- 
dire — ştie şi poate în consecinţă să-și folosească 
natura și să se înalțe prometeic deasupra  stihiei. 
Omul este în stare de libertate, fiind natură care 
gîndeşte, care se îndreaptă deliberat către ceva, care 
vrea și optează şi acționează întru atingerea scopu- 
lui. 

Nici stoicii nu refuzau omului (înţeleptului) li- 
Dertatea şi o gândeau pe aceasta ca înțelegere și ur- 

mare a necesităţii. Căci, pentru filosofii Porticului, 
„binele suprem constă în a trăi după ştiinţa la care 
se ajunge urmînd natura, alegînd ceea ce este con- 
form naturii şi respingînd ceea ce este contrar, adică 
trăind în acord și în armonie (convenienter congru- 
enterque) cu natura“8!. Dar necesitatea stoică, „legea 
universului“, este înceţoșată de asimilarea sa cu 
„destinul și providenţa. Destin în sens de principiu 
care rezervă tuturor ființelor și tuturor evenimente- 
lor locul lor, nepermițind indeterminarea sau ha- 
zardul, nici chiar în amănuntul cel mai mic. Pro- 
vidență, adică putere inteligentă și bună care a 
creat totul pentru ființele raționale“82. 

În timp ce Epicur, pentru că nu identifică nece- 
sitatea cu providenţa, salvează ființa umană de la 
un fatalism care la stoici apare totuşi sub forma 
fatalismului supunerii la legea universală. Cum ob- 
servă Ath. Joja, „este aci o aporie: căci dacă înţe- 
leptul nu e liber decît supunîndu-se necesității, 
atunci necesitatea e aceea care dictează omului legea 
sa inflexibilă, iar omul nu are decît o singură li- 
bertate: aceea de a se supune necesităţii, destinu- 
lui“83, 

Adevărat că, în aparenţă, în vremea de restriște 
în care trăiau și stoicii și Epicur, poziţia celor 
dintîi pare să fi dat mai multă siguranţă și o certi- 
tudine cu rădăcini în cosmos. Dar siguranța și cer- 
titudinea date de stoici erau ale renunţării totuși, 

ale predării în grija unei forțe mai puternice, a for- 
ci ordonatoare, a inteligenţei universului. Căci, indi- 
lerent de voința omenească Ducunt volentem fata, 
volentem trahunt (Pe cel ce vrea îl duce soarta; pe 
ccl ce nu, ea îl tirăşte), cum va zice Seneca. 
încît „lucrul cel mai bun e să înduri ceea ce nu 
poţi îndrepta şi să te alături fără murmur divinită- 
ţii, din voia căreia toate se fac“84. 

Dar Epicur salvează efortul uman şi libertatea, 
dînd fiecăruia încredere în puterea lui de a se ridica 
deasupra vicisitudinilor vremii. Epicur era unul din- 
tre ultimii luptători. Și el — ce-i drept — obosit 
şi trist uneori, ezitant și — prin ataraxie — impli- 
cînd chiar un evazionism, dar un luptător și o anu- 
me stare de spirit. Fiindcă înțeleptul grec avea con- 
vingerea că din liniştea şi siguranţa deplină a sufle- 
tului, din libertate ca ridicare deasupra pasiunilor 
rezultă cunoașterea și aceasta aduce — cum îi scria 
cl lui Pythocles —, „pacea sufletului şi o convin- 
pere fermă “85. Asemenea, „acela care cunoaște limi- 
tele vieţii știe ce ușor se poate procura ceea ce e 
suficient pentru a înlătura suferința lipsei și ceea 
ce face întreaga viață perfectă. Astfel nu mai are 
nici o nevoie de lucrurile care se dobîndesc prin 
luptă“86. Cunoscînd — și puterea aceasta ne e dată 
prin conaturalitatea dintre suflet și lume — ne eli- 
berăm, fiindcă nu mai cedăm, și nu mai depindem. 
Frica de moarte încetează să ne mai încerce și astfel 

gîndul ei nu ne mai aservește. Nici sclavi ai spe- 
ranței într-o răsplată, nici ai groazei de pedeapsă 
de dincolo de viață nu mai sîntem o dată ce știm 
că nimic nu este dincolo de noi decît nesfirșitul vâr- 
tej al atomilor. Înstrăinarea într-o speranță deșartă 
și într-o groază fără temei cade și astfel ne elibe- 
răm de o sclavie. Nici zeii nu ne mai inspiră teamă 
ştiind cum sînt şi cît pot. Ne eliberăm de o altă 
sclavie, o altă înstrăinare cade. lar dacă secretul 
lumii fizice este și el dezvăluit şi nu ne mai înspaăi- 
mântă „necesitatea naturaliștilor“ — cea „surdă la 
orice rugăciuni“87, atunci se destramă și idolul în- 
spăimîntător al fatalității naturale. 

Rînd pe rînd idolii cad și omul se întoarce la sine 
şi se construiește pe sine. Pentru aceasta îi mai tre- 
buie însă o victorie. Victoria asupră-și. Aceasta din 
urmă este, poate, cea mai grea, cea mai îndelungată, 
dar ca să se ajungă la fericire trebuiesc înfrînte plă- 
cerile vane care „constau din desfătări senzuale“ și 
în genere toate dorinţele și părerile care tulbură su- 
fletul. Pe scurt, eliberarea de afecte, cum ar fi zis 
Spinoza, și conducerea după cele ce ne arată îÎnţe- 
legerea. Fiindcă numai aceasta ne face viaţa raţio- 
nală, adică ne dă sensul nostru și ne împlineşte ca 
oameni. 

Ca înţelepciune, ca virtute, ca fericire, ca om pe 
scurt, omul și-ar rezulta sieși, acţiunii sale elibera- 

toare prin cunoaştere şi prin conducerea după cele 
ce mintea sa înţelegătoare îi spune, adică. 

Libertatea, aşadar, presupune acţiunea, după cum 
înțelepciunea fără eliberarea de idoli e o imposibili- 
tate, Adevărat că acţiunea este redusă la cunoaștere 
yi la înfăptuirea celor proiectate de către fiecare in- 
divid, pentru el însuși. Drept aceea, cetatea — aşa- 
zicînd — ideală ar fi aceea a înțelepţilor virtuoşi, 
pentru că s-au eliberat de tot ceea ce le-ar tulbura 
sufletele. Dar a unor înţelepţi — atomi sociali, per- 
fecti în individualitatea lor. Încît cetatea va să fie 
perfectă pentru că părţile care o compun au atins 
perfecțiunea. Și astfel nu ar mai fi nedreptate, nu 
ar mai fi silnicie, nu ar mai fi viciu, nici crimă, 
nici răutate, nici pizmă, nici servitute... . 

Într-o vreme de abundență a visărilor utopice, 
I:picur nu făcea excepție, deși utopia lui pare să fie 
mai aproape de om, şi cu anume putere de a-l 
ajuta. Faptul ţine, firește, de optimismul care-l de- 
gaja, mult deosebit de acela foarte abstract, visător 
al utopiilor totale. Optimismul epicurian nu trans- 
cende epocii şi nu e vag consolator, pentru că nu la 
o Panhaia visa. Ci Epicur gîndea la omul vremii sale 
şi prin acesta şi la condiția omului în genere. Şi o 
făcea într-un fel nu lipsit de şansa adevărului sau 
mai degrabă de aceea a integrării chiar și parțiale 
în devenirea aces'uia. Modul de a pune şi rezolva 

problema libertăţii convinge, Epicur fiind printr 
ctitorii conceptului despre care e vorba. 
Întemeietor şi cît priveşte desluşirea mecanismu 
lui libertăţii și cât afla ceva despre locul ei în struc= 
turile umane. Fiindcă Epicur lega libertatea de fiin- 
ţa noastră esenţială, ca o condiție a desăvîrşirii ei; 


4. Dreptatea 


Sînt concepte care par să fi făcut carieră 
În spiritualitatea greacă. Dreptatea este unul din 
acestea. În termenii poeziei a fost amintită încă de 
l lomer şi de Hesiod, apoi de tragici. Iar la rîndul 
lor, filosofii i-au dat tărie conceptuală. Între aceştia: 
sofiștii, Socrate, Platon, Aristotel și în vremea din 
urmă a cetăţii grecești Epicur și stoicii sînt cei mai 
de seamă, fiind deschizători de perspective înnoitoa- 
re. Cît ne informează Diogenes Laertios, Epicur ar 
[i scris un tratat special Despre dreptate şi celelalte 
virtuți, dar pierdut fiind puţine sînt textele care 
mai dau mărturie despre dimensiunile epicuriene ale 
dreptăţii. Însă în ciuda puţinătăţii, cele ce au rămas 
sînt, din fericire, destul de reprezentative, încât re- 
constituirea este nu numai posibilă, dar are și șan- 
scle de a fi foarte exactă. 

„Justiţia naturală, însemna filosoful, este un con- 
tract încheiat Între oameni cu scopul de a nu se 
vătăma unii pe alţii și a nu fi vătămaţi de alții“88, 
Aşa fiind, justiţia nu poate să tindă către o reali- 
tate absolută, ea ţinînd de cutare sau cutare loc, 
timp şi popor. 

Fireşte că „luată în general, justiţia este aceeaşi 
pentru toți, anume un mijloc oarecare găsit util, 
pentru relațiile reciproce; dar, în aplicarea ei la ca- 
zurile particulare ale unei ţări şi la procese de orice 
fel, nu toți găsesc același lucru ca fiind drept“®9. 

Dreptatea, așadar, nu fiinţează abstract, același 
concept al ei neputîndu-i măsura toate formele par- 
ticulare. Adevărat că poate fi luată și în general, 
însă numai cât Înseamnă „un mijloc oarecare găsit 
util“. 

Dacă rămînem la acest nivel de interpretare ur- 
mează să nesocotim relaţiile concrete dintre oameni, 
fiindcă același lucru nu poate fi găsit drept în lo- 
curi și vremuri, la popoare și situaţii diferite. 

Cum ar fi zis Platon, deodată pare să fie drept 
„să dai îndărăt ceea ce ai primit“ de la altul. Dar 
„dacă cineva, după ce și-a încredințat armele prie- 
tenului său încă de pe cînd era cu mintea întreagă, 
i le-ar cere înapoi în stare de nebunie, toată lumea 
s-ar uni în părerea că n-ar trebui să le dea îndărăt 
şi că ar fi o nedreptate să i le înapoieze în starea 
în care se află“9%. 

S-ar cuveni, altfel spus, să ținem seama de împre- 
jurări, pentru a ajunge la adevăr. 

Însă, în timp ce Socrate și Platon tindeau către o 
definiție care să convină universal, indiferent de 
relaţiile dintre oameni și de locul lor în cetate (,,a 
produce dreptatea Însemnează a stabili între părțile 

sulletului o ierarhie în cadrul căreia conform naturii 
uncle părţi se subordonează altora“)%!, Epicur, ca 
bunăoară Aristotel, înaintează cu circumspecţie ma- 
ximă spre a nu impune un concept doar în aparenţă 
atotcuprinzător, dar altfel în concordanță perfectă 
cu nişte interese particulare făcute abuziv să repre- 
zinte întregul. Era cazul lui Platon al cărui concept 
de dreptate urma un model particular (aristocratic) 
şi se propunea universalist ca atare, fapt inadmisibil 
din oricare punct de vedere şi în primul rînd din 
acela al logicii. 

Or „nu există o justiție absolută, ci numai un 
contract încheiat între oameni, din oarecare terito- 
rii, în relaţiile lor reciproce pentru a nu vătăma și 
a nu fi vătămaţi“. După cum, pe de altă parte, nici 
injustiţia nu e un rău în sine, o boală a sufletului 
(Platon), „ci numai în urmarea ei, prin teama pro- 
dusă de bănuiala pe care o are făptuitorul că nu va 
scăpa neobservat de cei puși să pedepsească aseme- 
nea fapte“%2. 

De am admite o justiție absolută și o injustiție 
asemenea ar trebui să admitem şi un model etern şi 
să ne punem în dependenţă de ceva mai presus de 
noi care ne-ar structura în așa fel încât să fim ca- 
pabili de contemplarea și urmarea prototipului. 

Dar noi nu avem înnăscută ideea dreptăţii şi ea 
nici nu are o realitate unică și absolută pe care s-o 
putem lua ca atare. Dreptatea este un contract, 

adică apare la intersecţia unor interese şi în cadrul 
unor relaţii sociale care impun un cod anume pen- 
.. v v . v . v vu 

tru ca oamenii sa nu se vatame și sa nu fie vata 
maţi. Cum va pune în versuri Lucrețiu: 

„Cînd regii dar au fost uciși, în ţărnă 

S-a năruit străvechea maiestate 

La culme-ajunse-atunci învălmășagul 

Şi tulburarea-n oameni... 

Atunci cîțiva i-au învățat pe ceilalți 

S-aleagă dregători; ei hotăriră 

Temeiurile dreptului, ca oamenii 

Să se-nvoiasc-a se supune legii. 

Căci neamul omenesc, sătul atunce 

De-a-și mai petrece viaţa-n silnicie, 

De-atitea dușmănii se istovise“ j 


Și de atunci: 


„Căzu sub legi și sub asprimea dreptului”. 


Încât 


„Cel care calcă legămîntul păcii. 
Chiar dacă-nșală el şi zei și oameni, 
Nu trebuie să creadă niciodată 

Că fapta lui rămîne-n veci ascunsă “9. 

Ideea epicuriană, dezvoltare a motivului mai 
vechi de circulaţie sofistă şi democritiană al nomos- 
ului este ca și acesta de o însemnătate teoretică in- 
contestabilă. Mai întîi dreptatea și nedreptatea nu 
sînt izolate nici una de cealaltă, nici mai cu seamă 

de viaţa cetăţii, care de altminteri, era încredințat 
Iipicur, le-ar şi face posibile. Apoi, ca să le deslu- 
şcască sensurile, filosoful încerca să le afle mişca- 
rea şi felurimea formelor prin raportare la timp şi 
loc, la viața popoarelor. Căci, observa Epicur, ani- 
malele nu au nici ideea de drept, nici de nedrept, şi 
asemenea lor sînt și „acele popoare care n-au putut 
sau n-au vrut să încheie înţelegeri mutuale în scop 
asemănător“ 94. 

Mai mult, trebuie să mai admitem că dreptatea, 
adică „orice este probat ca fiind de folos în nevoile 
relaţiilor mutuale“, prin însăși acest fapt nu poate 
avea o realitate unică, eternă, un statut, așa-zicînd, 
cleatic. Ar fi desigur absurdă o asemenea propunere 
fiindcă „în cazul cînd se face o lege și nu se dove- 
dește potrivită pentru folosul relațiilor mutuale, 
atunci aceasta nu mai e justă. Şi dacă folosul care-i 
exprimat prin lege ar varia și ar corespunde numai 
un timp cu concepţia primă, cu toate acestea, pen- 
tru timpul acela era justă, pentru cei care nu-şi bat 
capul cu vorbe goale, ci privesc numai faptele“%5. 

De bună-seamă, o intenţie polemică nu lipseşte 
susținerilor epicuriene. Platon și platonicienii mai 
întîi şi după aceştia, dar poate, în ordinea impor- 
tanţei în primul rînd, fiindu-i contemporani, stoicii, 
par să fie aceia care-și bat capul cu vorbe goale şi 
nu privesc faptele. Să admiţi acțiunea dreaptă ca 
rezultatul acordului dintre raţiunea individuală și 

cea universală fără istorie şi inflexibilă ca soarta 
înscrisă În cartea marelui orb, lui Epicur i se părea 
o suspendare a omului din umanitatea lui. Fiindcă o 
asemenea numire a dreptăţii — cum este cea stoică 
— nu ia în seamă istoria omului şi a lumii lui cu 
toate ale ei. Or, fiinţa noastră este ceea ce s-a făcut 
ea însăşi: adică produs al unei iniţiative proprii. Și 
dacă aşa stau lucrurile atunci nu dintr-o heterora- 
portare rezultă dreptatea şi nedreptatea, nu un al 
treilea extrauman constituie criteriul şi temeiul nor- 
melor noastre de viață politică şi morală. Legile 
noastre se nasc în cadrul relaţiilor noastre și cînd 
au încetat să mai fie folositoare nu înseamnă că 
„nu erau cu adevărat juste“, pentru că în momentul 
în care au apărut răspundeau unei anumite nevoi 
sociale. Dacă şi-au încheiat funcţionalitatea, faptul 
nu urmează pierderii acordului cu raţiunea univer- 
sală, ci schimbării relaţiilor dintre oameni și înlo- 
cuirii acestora cu altele care impun în mod firesc 
alte norme. 

De bună-seamă ideea contractului social nu 
poate să explice viaţa socială în constituţia şi miş- 
carea sa, nu este în stare să se împlinească suficient 
de coerent pentru a nu lăsa numeroase locuri des- 
coperite şi pentru a nu propune un cerc vicios. 

Dar este un fapt, ideea contractului social îl 
ajută mult pe Epicur. Întâi, prin aceea că istoria 
omului este pusă în dependență de acțiunea umană, 

în cazul în speță de hotărîrea comună a strîngerii 
Într-o comunitate. lar în al doilea rînd, îi spri- 
jinea conceptul istoricității, pe care întrucâtva 
lpicur îl avea de îndată ce relaţiile dintre oa- 
meni nu-i păreau să fie încremenite într-o ipos- 
vază și normele sau criteriile noastre împietrite și 
cle. Naăscute dintr-un consens, relațiile umane ar 
urma deci voinţei şi deliberării oamenilor aflaţi în 
anume împrejurări de viaţă. Încît normele și va- 
lorile noastre nu pot avea o existență supratempo- 
rală pentru că măsoară nişte acte umane şi pen- 
tru a le măsura exact trebuie să li se adecveze. 

Dar, adecvaţia nu este posibilă decît presupu- 
nînd un raport cauzal dintre relaţiile umane şi în- 
tregul sistem de norme, de criterii, de valori. 

Idealism desigur cît structura socială este pusă 
în urmarea unui act de voință și conştiinţă, a unei 
intenționalităţi luate ca primul act istoric. Dar pe 
lîngă cele deja notate despre „virtuțile“ — isto- 
ricește doar — ale ideii contractului social, încer- 
carea epicuriană pare să fie şi un efort de rezidire 
a optimismului grav zdruncinat în acele vremuri 
de cumpănă. 

Scepticii propuneau evadarea într-o indiferență 
absolută: stare de vid şi nu de plenitudine, obți- 
nută prin anihilare, prin refuz. La rîndul lor, stoi- 
cii înaintau către un fatalism desesperant dacă nu 
ne-ar mai mângiia gîndul veşnicei reîntoarceri, al 

unei reveniri a fiecăruia dintre noi și a reluării 
ciclului de viaţa. Fiindcă „va fi din nou un So- 
crate, un Platon şi fiecare dintre noi cu aceiași 
prieteni și aceiași concetăţeni... şi această restau- 
rație nu se va produce o singură dată, ci de mai 
multe ori; toate lucrurile de altfel vor reveni 
etern“ 9%, 

Tot un evazionism însă, ca şi punerea sub sem- 
nul divinității — „ființă vie, nemuritoare, rațio- 
nală, desăvirșită, inteligentă în fericire, care nu 
primește nimic rău în ea; poartă o grijă prevă- 
zătoare de lume şi de tot ce se află în cuprinsul 
ei, dar n-are o formă omenească“97. La Epicur însă 
lucrurile stau altfel şi aşa cum stau ne procură în- 
credere, ne fac să ne simţim încă puternici, încă 
în stare de alegere şi încă în stare să urmăm cu 
fermitate calea tăiată în nesiguranța zilei de mîine. 

Cu felul său de a pune și rezolva problema drep- 
tăţii și nedreptăţii, Epicur rămânea însă un filosof 
al echilibrului și optimismului clasic, deşi nu surd 
la zvonul vremii ca Ulise la ispitele sirenelor. Filo- 
soful nu evada în trecutul clasic, ci pornind de 
la motive ale acestuia încerca să redea contempo- 
ranilor săi încrederea în forţa lor. 

Dar vai! înţelepciunea nu mai putea face nimic 
în contra istoriei care înainta dărimînd șubreda 
înălțare sclavagistă. Către ce liman ne vor în- 

drepta valurile? Scepticii refuzau să gîndească, iar 
moicii păreau dezabuzaţi. 

Nici Epicur nu va putea separa apa de uscat 
vu să arate omului pe unde va trece și unde va 
ajunge. Dar, întristat de această neputinţă, filo- 
wful nu dispera pentru că avea ideea omului ca 
propriul său creator și destin. 


5. Prietenia 


După Platon și Aristotel, Epicur este, în Gre- 
cia veche, cel de-al treilea mare filosof al priete- 
niei. Și nu numai filosof dar, poate mai mult 
decît ceilalți doi, un fervent al ei în latura prac- 
tică. Avea un cult al prieteniei și-l întreținea cu 
fanatismul celui ce se dăruia total. 

„Grădina“ sa, de altminteri, era mai puţin o 
școală: era o confrerie în care prietenul mai în- 
țelept — dascălul — se devota celor mai nevirst- 
nici și mai puţin știutori, cu dezinteres și fără 
vanităţi. 

Epicur n-a vrut „să fie pentru oamenii timpului 
său decît un prieten“%. Și credincios celor ce a 
voit, a Întemeiat o mare familie. Fiindcă ideea 
epicuriană a prieteniei, practic, susținea o confre- 
rie, lucru de tot semnificativ cu cît „într-o lume 
unde cadrele civice și familiale tindeau să se ani- 
hileze, Epicur a întemeiat o nouă familie“%. De 
altfel, va observa Pierre Boyancé, „teoria justi- 
ției și cea a prieteniei“ constituie esenţialul „moralei 
sociale“ a lui Epicur. 

Grădina, şcoală de învăţătură filosofică era şi 
una de educaţie morală și cetățenească. Întemeiată 
pe principii de încredere totală și lipsită de o 
ivrarhie care să impună inegalităţi și să trezească 
adversităţi, fără vreun ceremonial de sectă, școala 
lui Epicur pare să fi fost o comuniune de prie- 
teni, deschisă tuturor iubitorilor de înțelepciune și 
de om. Pentru aceea se și spunea că „prietenii lui 
sînt așa de numeroși c-abia ar putea încăpea în 
multe orașe“. Fapt care a și făcut ca „şcoala lui 
(picur — n.n.), în timp ce toate celelalte au 
dispărut, continuă să subziste fără întrerupere sub 
nenumăratele conduceri ale unui discipol după al- 
tul“ 100, 

lzbînda este, de bună-seamă, a dascălului care 
yi prin ce spunea și prin felul în care își trăia 
principiile a putut să fie exemplar. Cumva, pen- 
tru confreria numită „Grădină“, Epicur servea 
drept model cam ca zeii lui pentru muritori. Și 
«dacă l-am crede pe Seneca, înțeleptul grec îşi fas- 
cina elevii În primul rînd prin firea lui, creînd 
o tradiție care nu va fi tulburată de nici o erezie. 
Căci, „nu școala lui Epicur i-a făcut oameni mari, 


(pe Metrodor, Hermarchos, Polyaenus — n.n.), ci 
împreuna vieţuire cu dînsul“ 101. 
Într-un fel — din acest punct de vedere — 


dacă acceptăm în Socrate și un simbol al dezin- 
teresului face figura socratică. Foarte generos, nu 

urmărea vreun cîştig decît prietenia însăși. Dezin- 
teresat, deşi n-o scoate în afara „nevoii de aju- 
tor“, credea că prietenia e de dorit „prin natura 
sa Însăși“ 102, 

Fiindcă „dintre toate bunurile pe care ni le pre- 
găteşte înțelepciunea, ca să ne asigure fericirea 
de-a lungul întregii noastre vieți, cu mult cel mai 
important este dobîndirea prieteniei“ 103. 

Nici joc gratuit, nici mijloc pentru scopuri mes- 
chine, prietenia ar răspunde „nevoii de ajutor“ a 
fiinţei noastre. Fiind însă răspunzătoare unei ne- 
voi a fiinţei noastre integrale, prietenia nu se re- 
duce la interes, nici nu se întemeiază pe plăce- 
rile vătămătoare pentru suflet și trup. 

Astfel lecţia aristotelică nu pare să fi fost dată 
de o parte. Dimpotrivă, ceea ce însemna Stagiritul 
într-una din eticile sale se reafla și la Epicur. 
N-ar fi semnat el, de pildă, cuvintele Stagiritului 
ce urmează?: „Aceia care se iubesc din cauza folo- 
sului nu se iubesc unul pe altul în sine, ci întru- 
cît dobîndesc unul de la altul ceva bun și tot așa 
stau lucrurile cu cei care se iubesc de dragul plă- 
cerii “104. 

Mai mult, convenabil lui Epicur pare să-i fi 
fost și înţelesul aristotelic al prieteniei: „Perfectă 
însă este prietenia unor oameni buni și asemănă- 
tori în virtute. Căci ei își doresc laolaltă în aceeaşi 

misurà binele, întrucît sînt buni și sînt buni în 
sine“ 105, 

Asemănările nu implică însă identitatea perfectă. 
În timp ce pentru Stagirit prietenia este o relație 
între oameni virtuoși, care sînt buni în sens ab- 
solut, la Epicur devine scopul vieţii acelora care 
trăind într-o comunitate au nevoie toți de fiecare. 
Prietenia, deci, urmează necesităţilor vieţii și con- 
stituie legea societății ideale a celor înţelepţi. 

Astfel, prietenia epicuriană depășește limitele 
unci categorii morale spre a întemeia un concept 
politic. 

De bună-seamă, multe avem a-i reproşa lui 
lpicur și în primul rînd un eticism parazitar. Am 
mai putea apoi să-i obiectăm utopica încredere în 
înfăptuirea unor comunități ideale, în mijlocul rui- 
nei şi căderii generale. 

Dar un fapt se impune mai presus decît orice 
rezervă și anume acela că Epicur nu înţelegea prie- 
tenia ca pe un joc în sine sau ca apropiere dintre 
doi oameni buni în sens absolut. Sufletul prie- 
teniei este nevoia unui om de celălalt iar scopul 
său, comunitatea perfectă a celor ce se cheamă 
reciproc. Pentru aceea şi este scop al vieţii şi cel 
mai de seamă bun dintre cele ce ni le procură 
înțelepciunea. 

O contradicţie își face însă loc: anume, ce poate 
să mai însemne prietenia dacă înțeleptul se închide 

ca o monadă? Cum, în alte cuvinte, se articuj 
lează přietenia cu indiferența înţeleptului? à 

Contradicţia rămîne chiar admiţind cà indife- 
rența nu este egală cu izolarea absolută. Ea rā- 
mâne pentru că prietenia fiind o relație umană nu 
se reduce la un rezultat perfect, pentru totdeauna 
încheiat. 

Ceea ce distruge conceptul, prietenia dacă nu 
este nici o pasageră însoţire în vederea unui inte- 
res, nici o realitate „deasupra tuturor lucrurilor 
omenești“1%, nu este nici o componentă statică 
a vieţii înțeleptului sau o autoraportare asemănă- 
toare celei dintre atomi. 

"Or, în viziunea epicuriană prietenia are doar 
trecut nu și viitor. Posibilul îi este suspendat, ea 
trăieşte numai în prezent, este numai în act. 

În acest caz, contradicția se conservă, prietenia 
fiind deposedată de mișcarea ei și de capacitatea 
sa de a mișca. 

Uneşte ce-i drept, dar o face cam ca într-o 
„reproducere după natură“; poartă idealul unei 
comunităţi umane perfecte dar nu poate să-l îm- 
plinească. Şi de aceea rămîne abstractă, foarte ab- 
stractă și utopică. 

André Bonnard găsește în prietenia epicuriană 
un posibil model creştin pentru „dragostea de 
aproapele“ și pentru comunităţile celor dintîi 
adepţi ai noii religii!07, 

Adevărul analogiei nu este exclus, și menţinînd 
deosebirile ferme dintre cei doi termeni, să accep- 
tm niște asemănări aflate desigur mai întîi în 
urmarea faptului că și epicurianismul și creștinis- 
mul apar într-o vreme de criză a sclavagismului 
prec pe care, cu mijloacele lor, o reproduce și 
unul şi celălalt. 

Nu este, apoi, exclusă nici posibilitatea vreunei 
influenţe asupra creștinismului, deși epicurianismul 
este respins chiar de către primii creștini. Dar mo- 
delul comunităţii putea să ajute și probabil că a 
ajutat: însă numai formal. 

Neriscată, analogia lui Bonnard (şi nu numai a 
lui, pentru că se află, de pildă, și în cartea lui 
Joyau) nu poate fi luată mai mult decît ca o ana- 
logie, între epicurianism și creștinism, putinţa con- 
tactului sau a dialogului fiind de neadmis. 

Căci, într-o parte avem a face cu o cetate filo- 
volică, în timp ce creștinismul propunea o co- 
munitate de iubire sub niște auspicii pe care Epicur 
le-ar fi crezut absurde și le-ar fi dezavuat. 


6. Ethos și thanatos 


Lui Guyau, moartea lui Epicur i se părea, prin 
seninătatea cu care înțeleptul o întîmpinase, ase- 
menea celei a lui Socrate. Ce-i drept, „fiind pe 
moarte, Epicur scrie lui Idomeneus următoarea 
scrisoare: «ţi-am scris în această zi fericită, care-i 
şi cea din urmă a vieții mele. Suferințele mele 
din pricina retenţiei urinei și a dizenteriei sînt la 
paroxism şi întru nimic nu-şi micșorează intensi- 
tatea lor; dar tuturor acestor dureri le opun feris 
cirea pe care o simt în suflet amintindu-mi con- 


vorbirile noastre trecute . . .» “108, 


Asemănători prin atitudine, cei doi nu sînt însă 
și prin ceea ce le-o susținea. Noi nu avem a ne 
teme de moarte, și-ar fi învăţat Socrate elevii, 
fiindcă „pe cît se pare noi nu vom dobîndi cu 
adevărat lucrul pe care-l dorim — înţelepciunea — 
decît după ce vom fi murit, nu însă cât sîntem în 
viaţă“. 

„Şi dacă lucrul este așa, n-ar fi... o mare lipsă 
de rațiune să se teamă de moarte un astfel de 
am însetat de înţelepciune?“109, 

Dimpotrivă, scrie Epicur discipolului său Menoi- 
ceus, „nebun e omul care spune că se teme de 
moarte, nu fiindcă va suferi cînd moartea vine, ci 
din cauză că suferă în așteptarea ei. Căci ceea ce 
nu ne aduce nici un rău, cînd a sosit, produce 
numai o suferință lipsită de temei, în aşteptare. De 
accea, moartea, cel mai înfricoșător dintre rele, 
nu are nici legătură cu noi, dat fiind că atît 
cît existăm noi moartea nu există, iar cînd vine 
ca, noi nu mai existăm “110, 

Opoziția dintre cele două motivații este fermă: 
cea socratică vine din partea spiritualismului, în 
timp ce aceea epicuriană se înalță din materialism. 
Una se construiește cu ajutorul ideii nemuririi sufle- 
tului și se leagă de speranţa atingerii înțelepciunii 
decît „după ce vom fi murit“, pe cînd cealaltă 
propune — dacă viața omului este exact cît încape 
între naștere şi pieire — lucrarea întru împlinirea 
noastră ca trup şi ca suflet în lumea pământească; 
singura cu sens pentru noi. Căci „ne-am născut o 
singură dată, și să mai renaștem nu este cu 
putinţă, şi nu putem trăi o veşnicie“11, 

Neîndoielnic, trăim o singură dată și asemenea 
și murim. Ceea ce sîntem, sîntem numai cît atomii 
sufletului și ai trupului coexistă într-o alcătuire. 
Cînd legăturile slăbesc și relativa „pace“ a se- 
minţelor tuturor lucrurilor se destramă biata noas- 
ură ființă a trecut în neființă. 

Dispărem cum am apărut: nimeni nu ne-a hotă- 
rît soarta În vremurile dintîi și nimic nu ne aş= 
teaptă în timpul din urmă. i 

Totul este o mecanică și în virtutea acesteia 
ne-am născut, trăim și apoi dispărem. Speranță 
într-o altă viață? Dar atomii care ne constituie nu 
au conștiință și nu păstrează nici o amintire. Ni- 
mic nu se adaugă atomului care a alcătuit sufletul 
înțeleptului sau al eroului, așa cum nici nu se îm- 
puţinează cel ce a intrat în firea neştiutorului și 
lașului. 

Aşa fiind sînt fără sens și ideea predestinării dar 
și cea a speranţei postume. Nu ne naștem sub 
un augur bun sau rău şi nici după ce nu vom mai 
fi așa cum sîntem aici și acum nu vom da seamă 
de cele ce am făcut. Trecem în neființă cum trece 
un lucru fără suflet: simplu, ușor și ne pierdem 
— cu atomii care ne-au dat viaţă — în universul 
cel mare. Fără suferință și fără speranță, ca frunza 
cînd se desprinde de copac... „mai suferă ea? 
Pământul o primește blajin în sînul său, iar cînd 
căldura soarelui activează principiile ce-o alcătui- 
seră, acestea plutesc în văzduh şi vântul se joacă 
cu ele“112, 

Ceea ce însă, va să se răzvrătească Plutarh, rā- 
peşte omului șansa mîngiierii şi a speranţei și fără 
milă, cu cinism chiar ne înspăimîntă cu nimi- 

cirea. Și vai! Cît de insuportabila este ideea nean- 


vizării! 13, 
Și apoi, nu îndeamnă Epicur — dacă nu crede 
într-o altă viaţă, într-o judecată din urmă — la 


imoralitate? De bună-seamă, se convinge singur 
Plutarh, de buna-seamă ... 

Sa ne gîndim numai ce răpește el celor buni 
„care au dus o viață dreaptă și pașnică și pe care 
nu-i aşteaptă dincolo de moarte nimic rău şi care 
cred că le este hărăzit tot ce-i mai frumos și 
mai divin...“ 

Si ce dă, în schimb, celor răi și trufași care nu 
se mai tem că pentru păcatele și nesocotința lor 
„Îi așteaptă pedeapsa cuvenită “114, 

Dar argumentele lui Plutarh sînt ale unui filistin 
care spune „altceva decît are în vedere și în fond 
are În vedere altceva decît ceea ce spune“, în 
timp ce „Epicur își prezintă concluziile sale într-o 
lormă simplă, abstractă, tranșantă și veridică şi 
ştie ce spune“. 

„Aceasta, conchide Marx, este în genere raportul 
în care se află conștiința comună faţă de con- 
ştiinţa filosofica “115. 

Şi Epicur este, nu încape îndoială, una din ma- 
rile conștiințe filosofice ale epocii și încă una foarte 
complexă, multidimensională, cu adîncuri nebănuite 
la prima vedere, purtătoare de optimism dar și 

sfişiată de neliniști, întrucâtva și tragică, oricît ar 
părea alfel. 

Deodată pare cam ca un Monsieur Proud'homme 
oarecare: amator de placeri dar nu într-atât încât 
să depășească dreapta măsură; circumspect la culme 
dacă nici nu înlătură zeii dar nici nu acceptă „pă- 
rerile mulțimii“. Avant la lettre, un burghez cum- 
secade! 

Dar ființa sa esenţială este alta și cît l-ar fi 
îndurerat Epistola I, horaţiană: „Să mă vezi gros 
și neted, cu pielea bine îngrijită: un porc din turma 
lui Epicur“ (Epicuri de grege porcum)! 

Epicur însă nu era filosoful optimismului sim- 
plist al „duminicilor de după-amiază“ — spre a 
spune ca Nedoncelle, deși în problema morţii, cel 
puţin, Întemeietorul Grădinii pare să se fi mișcat 
greoi, fără vibraţie şi fără o cîtime de nesigu- 
ranță. Dar în realitate Epicur „nu anulează această 
idee (teama de moarte — n.n.), ci o elucidează, 
o exprimă în concepte“iif, 

Primul său gînd, desigur, fusese acela de a eli- 
bera pe om de spaima religioasă față de moarte, 
de a divulga adică prea multa fantezie care „dă- 
dea“ sufletului viață eternă și-l amenința cu pe- 
deapsa ori îl amăgea cu speranţa în lumea înnegu- 
rată a lui Hades. 

Dar aceasta îl răzvrătea pe Epicur; el nu putea 
să admită că sensul vieţii se capătă abia după 

apusul acesteia și nu-i era la îndemînă să accepte 
viața doar ca o pregătire pentru dincolo de moarte. 
A trăi este ceva irepetabil, unic pentru fiecare 
dintre noi, încât, în puţinul ce-l avem a trăi, să 
nec facem noi înșine destinul, adică să ne împlinim 
condiția, să atingem înţelepciunea și să ancorăm 
„în bătrâneţe ca într-un port.. .“117. 

„Nu uita, cere o sentenţă, că tu, care eşti mu- 
ritor şi ai de trăit o perioadă de timp limitată, 
te-ai ridicat prin consideraţiunile ce le-ai făcut 
asupra naturii spre infinitate și eternitate -şi ai 
putut contempla «toate cîte au fost mai demult, 
cîte sînt, cîte vor fi»“118, 

Sensul vieţii este prin urmare să dai sens vieţii și 
nu morții sau prezumtivelor reașezări postume. 

Căci va spune peste secole în bună tradiţie epi- 
curiană Feuerbach: „e o nebunie, e dăunător sa 
fagaduieşti omului o viaţă mai bună după moarte, 
căci mai binele este adesea cel mai mare dușman 
al binelui. Gustaţi plăcerile vieţii şi restrîngeţi cât 
puteţi relele ei. Credeţi că pe pămînt poate fi mai 


bine decît este... Așteptaţi mai binele nu de la 
moarte, ci de la voi înșivă... Nu înlăturați moar- 
tea, ci relele — relele ce pot fi suprimate, relele 


ce-și au temeiul în lenea, răutatea și neștiinţa 
omului“ 119. 

În conștiința lui Epicur toate acestea se născu- 
seră deja, filosoful ştiind destul de bine ce în- 

seamnă pentru viața omului teama de moarte și 
speranţa într-o altă lume. Drept aceea, notînd că 
este eliberat de frica morţii numai cel „care a 
studiat cu sîrguință scopul fixat de natură şi în- 
țelege cît de ușor poate fi împlinită și dobîndită 
limita lucrurilor bune sau cît de scurte sînt durata 
și chinurile lucrurilor rele“:20, Epicur observa cu 
asprime pe cei care în loc să se ridice prin cu- 
noaștere deasupra presupunerilor false își fac din 
ele crez. 

Or, vană le este speranța, în portul liniștit al 
fericirii, pe această cale nicicînd nu vor pătrunde, 
Și se vor chinui zadarnic, în loc asemenea înțelep- 
tului, să se bucure de timpul cel mai plăcut „și 
să trăiască şi să moară cum se cuvine“1?1, 

Adevărat că „majoritatea oamenilor“ se teme 
de moarte „ca de cel mai mare dintre toate relele“. 
Înțeleptul însă — și lui să ne conformăm, înțelep= 
ciunea fiind lumina noastră — este liniștit, pentru 
că el „nici nu cere neapărat să trăiască viaţa, nici 
nu se teme de încetarea ei. Nici nu-i e silă de a 
trăi și nici nu socotește încetarea vieții ca un 
rău“122, 

Pentru el, dacă nu e dătătoare de suferinţă, 
moartea nu există. E doar numele pe care îl dam 
dispariției noastre. Suferim oare trupeşte? N-avem 
cum. Nici sufletește dacă am atins indiferența în- 
țeleptului. Drept aceea, teama de moarte, cea mai 

prozavă dintre toate nu-și are nici o rădăcină în 
adîncurile fiinţei noastre. 

Încheierea, optimistă, evocă însă şi o anume 
tristețe, parcă o neliniște surdă și o dezabuzare. 
Nu, desigur, din spaimă de ce va să fie pentru că 
nu va fi nimic. Ci din nesiguranța vieţii, aceea care 
ne şi împinge la zidirea tuturor ferestrelor spre a 
ne închide în indiferența înţeleptului. 

Ceea ce aduce oarecum cu o evaziune, nu în 
moarte desigur, filosoful blamînd pe cei ce gîndesc 
că mai bine nu s-ar fi născut sau dacă s-au născut 
că trebuie să treacă grabnic prin porțile lui Hades. 
Ci din viaţa comună, cu toate ale ei, bucurii sau 
tristeţi. 

Înţelepciunea este astfel o retragere pentru că 
viața este o suferință. Firește că vremea lui Epicur 
îi îndreptăţea din plin neliniștea şi teama secretă 
de lume. Filosoful, foarte sensibil, sufera, dar sufe- 
rinţa deși-i întuneca întrucâtva perspectiva, nu-i 
anihila puterea de a nu se pleca sub vremuri. 

Toată tragedia apusului este în Epicur. Însă în 
același timp şi efortul parcă prometeic de a re- 
aprinde încrederea în viață. Adevărat că nu prin 
acțiunea recreatoare de viață în cetate, ci printr-o 
retragere totuși. 

Dar existînd, tipologic vorbind, evaziuni și eva- 
iuni, propunerea epicuriană se înalță categoric 
deasupra proiectului stoic ori sceptic. Nu gîndul 

consolator al fatalitaţii şi veşnicei reîntoarceri, nici 
acela al indiferenţei prin refuz îl mîngîiau pe filo- 
sof. Ci un altul, mai generos cu omul fiind mai 
aproape de virtuțile lui. Gîndul înălțător prin op- 
timismul său că „în noi înşine stă paradisul“ 
(Bruno)!25. 


7. Zei și moralitate 


Aspru cu superstiţiosul, Plutarh era mai neîn- 
durător cu ateul a cărui lipsă de credinţă îi părea 
a fi o mare crimă. De bine de rău superstițiosul 
mai poate să nădăjduiască și să-și asigure speranța. 
Dar ateul, pentru că nu crede în nimic, nimic nu 
l-ar deosebi de o piatră sau de un copac. El nu are 
mici bucurie, nici speranță și fericirea pe care o 
pretinde este o zădărnicie. Caci, lipsindu-i ideea 
providenţei îi lipsește și principiul bucuriei și în 
loc să se înalțe în tăriile plăcerilor superioare caută 
fericirea în vintre!24. 

Dar „oamenii care văd drept, o Cleo, se roagă 
zeilor să le dea tot ce este bun“1%5. 

Aceia însă care-și zic epicurieni au ales calea 
rătăcirii și după cum dascălul lor i-a învăţat, ră- 
tacesc omul dacă îl îndeamnă să nu se teamă 
nici de zei, nici de infern. Prin ce atunci îl fac 
superior animalului?126. Prin însuși acest fapt, i-ar 
[i putut răspunde lui Plutarh Epicur şi epicurienii. 
Căci, teama de zei şi de infern este de neînțeles și 
de neadmis și dacă omul vrea să-și împlinească 

fiinţa, atunci să-și urmeze doar naturii sale, care 
„nu trebuie să fie forțată, ci convinsă“!27. Dar 
firile superstițioase nesocotesc condiţia fundamen- 
tală a naturii noastre de îndată ce în loc să se 
convingă, recurg la o autoritate de care se tem 
şi de care ascultă ca și cum nu ar mai avea nici 
ochi să vadă, nici urechi să audă, nici minte să 
cumpănească. Asemenea firi sînt dintre acelea care 
renunță fără a mai încerca și se bizuie pe soartă 
şi noroc, cînd, „nenorocirea celui înțelept este mai 
bună decît prosperitatea celui nebun“, şi „e mai 
bine ca o acțiune judecată bine să nu-şi datoreze 
izbînda ajutorului norocului“ 128. 

Superstiţiosul se teme de zei dar nu face nimic 


să-și spulbere teama, nu Încearcă să depășească 
motivul care îl înfricoșează. El nu se întreabă, nu 
este curios, este o ființă care se teme doar. Cum 
spunea un contemporan de al lui Epicur, dacă 
superstițiosului „un şoarece i-a ros sacul cu făină, 
se duce la prezicător și-l întreabă ce-i de făcut. 
Chiar dacă acesta îl sfătuiește să-l dea curelarului 
ca să-i pună un petic și să nu ia în seamă nimicuri 
de felul acestora, nu are curaj să pună mîna pe 
sac și pleacă să aducă jertfa“! 7 

Un asemenea om obișnuiește să ceară de la ze 
bunuri, Însă „divinitatea nu ia aminte la noi“120, 
El recurge spre aflarea stării timpului la compor- 


R4 


ramentul animalelor. Dar „animalele nu oferă o 
cauză necesară pentru producerea unei furtuni și 
nici o ființă divină nu stă să observe migraţiunile 
animalelor pentru ca după aceea să îndeplinească 
semnele pe care le-au dat. O asemenea nebunie 
n-ar avea-o nici fiinţa cea mai obișnuită oricît de 
puţină minte ar avea și cu atît mai puţin o ființă 
care se bucură de fericirea deplină“t?i. 

Superstiţiosul mai crede și că stelele căzătoare 
sînt semne divine, iar bubuitul tunetului ar fi vorbă 
amenințătoare a nemuritorilor. Eroare!, fiindcă 
„bubuitul tunetului — după cum spun cei din 
școala lui Epicur — nu semnifică revelarea unui 
zeu, ci lucrul acesta li se pare numai profanilor și 
superstiţioșilor, deoarece acelaşi bubuit se produce 
şi dacă se ciocnesc alte corpuri — în acelaşi fel — 
între ele, ca la moara care se învîrteşte sau mîi- 
nile care aplaudă“1%2. 

Mai admit, prea încrezătorii în legende, și că 
visele sînt şoapte ale zeilor, cînd ele „nu au nici 
natură divină şi nici putere profetică, ci ele provin 
dintr-o afluență de imagini“ 133. 

Şi cîte altele nu mai fac nefericirea acestor oa- 
meni! Căci ei nu pot fi altfel decît nefericiţi, în 
rătăcirea şi în tulburarea lor. | 

Deodată, încheierea pare să aducă mai degrabă 
cu. o ciudățenie, cu o neînțelegere sau — al limi- 

tă — cu o rea înţelegere a omului, ba chiar cu o 
blasfemie. Așa le-a părut lui Cicero şi lui Plutarh 
și după ei întregii gîndiri creștine. 

Dar, dacă „superstiția înseamnă, fără îndoială, 
sentimentul de temere în fața puterii divine“134, 
superstițiosul va lucra în van, el neputînd atinge 
nicicînd liniștea înţeleptului. Crezînd în zei, își 
inventează o soartă și agăţîndu-se de ea, așteaptă 
semne de sus și le caută în toate cîte i se petrec. 
Și astfel, temător de ziua de azi ca și de cea care 
va veni, neliniștit de ceea ce i s-a întîmplat ieri și 
de ceea ce i s-ar putea întîmpla miine, trăind me- 
reu cu spaima neprevăzutului și rob al speranţei 
deşarte, homo religiosus nu este şi nu poate fi un 
înțelept care să fi ajuns la fericire. Fiindcă „scopul 
tuturor acţiunilor noastre este să fim liberaţi de 
suferință și frică și, după ce am atins acest ţel, 
furtuna sufletului e potolită, iar ființa respectivă 
n-are nevoie să umble după ceea ce-i lipsește, nici 
să caute altceva prin care să fie împlinite fericirea 
sufletului și a corpului“ 135. 

Dar un suflet invadat de superstiție și credință 
oarbă în Providența va fi asemenea lui Oreste 
urmărit de erinii. Temător de toate cele care i se 
întîmplă și i se vor întîmpla, egoist la culme, ur- 
mărindu-și cu o perseverență demnă de o cauză mai 
bună mulţumirea sa, neliniștit ca și cum amintirea 

unor mari crime i-ar tulbura pînă și pacea som- 
nului, destrămat de absurde și inutile angoase, 
cînd resemnat, cînd iraţional-îndrăzneţ, supersti- 
jiosul păcătuiește de două ori: odată faţă de sine 
și încă odată fața de zei care „exista cu adeva- 
rat“1%. Fiindcă, era de părere Epicur, zeii există 
„pl cunoașterea lor este evidentă dar nu sînt așa 
cum crede mulțimea, care nu rămîne la noţiunile 
pe care şi le face despre zei“. 

Întrucît „nu omul care neagă zeii adoraţi de 
mulțime este lipsit de pietate, ci acela care ia drept 
bune părerile mulțimii despre zei. Cele ce spun 
oamenii despre zei nu sînt anticipaţii, ci presupu- 
neri false; așa explică ei că celor ticăloși le vin 
cele mai mari rele, din mînia zeilor, iar celor buni, 
cele mai mari fericiri și că zeii sînt totdeauna stă- 
pîniţi de propriile lor calităţi și le plac oamenii 
la fel cu ei, dar că resping, ca străin, tot ce nu 
este de felul lor“137. 

Se naște de acuma o situaţie cel puţin bizară 
dacă tocmai cei care fac mult caz de zei și de 
credința lor în aceștia săvîrșesc, pînă în cele din 
urmă, o impietate (ascbeia). Ei nu se închină ade- 
văraţilor zei și nu le urmează îndemnul și exem- 
plul. Și mai ales n-o fac dezinteresat și în vederea 
dobîndirii înțelepciunii. O fac în vederea obţinerii 
unor bunuri şi avantaje cît trăiesc și a unei eterni- 
taţi fericite în lumea lui Hades. 


87 


Ceea ce este, pare să spună Epicur, un fel de 
negustorie cu zeii. Atunci unde mai stă moralitatea 
superstițioșilor? Cum va spune și Maiorescu: 
„Tocmai pentru că nemurirea lipsește, viața muri- 
toare dobîndește mai mult conţinut; tocmai fiindcă 
după moarte nu există nici răsplată, nici pedeapsă, 
trebuie să facem binele pentru el însuși și să ocolim 
răul pentru că este rāu“138, 

Dar mai mult decît trocul ascuns în spatele 
fervorii şi devoţiunii impietate este chestiunea de 
principiu a nerespectării zeilor în condiţia lor, așa 
cum îi cunoaștem și cum, pentru aceea, se cade să-i 
şi acceptăm. 

Anume, cerea Epicur, „mai întîi să crezi că zeul 
este o vietate nemuritoare și fericită... Nu tre- 
buie să afirmi despre zeu nimic ce ar fi contrar 
nemuririi lui sau nepotrivit cu fericirea, ci trebuie 
să crezi despre el orice poate să-i păstreze feri- 
cirea, îmbinată cu nemurirea“ 159, 

Ce ar fi, deci, zeii? Fiinţe creatoare de lume, 
nu, pentru că „nu putem să concepem, prin înţe- 
legerea noastră mintală sau prin alt mijloc analog, 
că există altceva în afară de corpuri și vid“140. 
Dacă „seminţele“ lumii n-ar fi, nimic n-ar exista, 
căci „nimic nu se naște din neant“!4, Zeii înșiși 
sînt alcătuire de atomi, sufletul nostru asemenea 
și cu atît mai mult lucrurile toate cîte sînt și cîte 

or să mai fie în timpul infinit. Cum va zice 
Lucrețiu: 

„Tu dacă știi aceste lucruri bine, 

Îndată vezi că-i liberă natura, 

Srăpîni trufași ea nu mai are-ndată. 


Ea singură lucrează, de la sine, 
Și zeii n-au în ea nici un amestec“. 


Şi pentru aceea 


ca orei n-o poţi crede, 
Că sfintele locașuri ale zeilor 
Se află undeva pe lumea asta“142. 


Lăcașul lor ar fi în spaţiile dintre lumi (uera- 
x50uLa) şi acolo departe de cele pământeşti, indi- 
ferenți ca perfecțiunea şi-ar petrece viaţa lor fără 
de sfirșit. Ei nu au nici un rost în mersul lumii, 
atomii ca și astrele, fiinţele vii și sufletele noastre 
mișcîndu-se în mod natural. „Căci pe lîngă univers 
nu există nimic care să pătrundă în el și să aducă 
schimbare“143. 

Drept aceea „natura divină nu trebuie, de loc, 
adusă să explice acestea, ci trebuie ţinută liberă de 
orice amestec și în fericire deplină“144. 

Încît, amarnic se înșeală cei ce fac din zei crea- 
tori de lume și destin al ei. Fiindcă este cum nu 
se poate mai de neînțeles „credința că diferitele 
corpuri cerești sînt fericite și nepieritoare și că în 
același timp li se atribute voinţă, acţiuni și inter- 
venţii incompatibile cu această idee“14%. 

Zeii sînt fiinţe fericite și nemuritoare, cu suflet 
netulburat de spaime sau dorinţe. Sînt idealul de 
înțelepciune și de liniște sufletească, pentru că „sa 
avea liniștea sufletească înseamnă a fi eliberat de 
toate aceste tulburări și a avea mereu în minte 
amintirea celor mai generale și importante ade- 
văruri“ 146, 

Cumva, Epicur, pare să fie un feuerbachian avant 
la lettre, deşi, se înţelege, nu unul perfect. Îi lipsea 
întru aceasta ateismul expressis verbis, ceea ce nu 
e puţin lucru. Este însă chiar și așa de un interes 
aparte proiectarea idealului eudemonist în zei, ca 
și cum aceștia ar fi însăși „conştiinţa intelectului 
despre propria sa perfecţie“147. Sau, mai lămuritor, 
ca şi cum „Dumnezeu ca ființă perfectă sub ra- 
port moral nu e nimic altceva decît ideea realizată, 
legea personificată a moralității, esenţa omului afir- 
mată ca ființă absolută“, adică „esența proprie a 
omului“148, dar înstrainata de om. 

Dar, de bună-seamă Epicur se află încă prea 
departe de interpretarea feuerbachiană. El nu avea 
ideea antropomorfismului și nici, dacă le admitea 
existenţa, nu punea zeii în dependenţă de om pen- 
tru ca astfel să poată să vadă în ei esența umană 
proiectată în afară şi hipostaziată în naturi cu 
ontologie aparte şi superioară celei a fiinţei noas- 
tre. Cu toate acestea Epicur tinde către gîndul 

Ieucrbachian și-i serveşte ca moment al preistoriei 
sale. 

Apropierea poate să pară riscată pentru că aduce 
a modernizare. Dar noi nu-i citim pe cei vechi 
în sine, nu ridicăm adică punţile care leagă epoca 
lor de epoca noastră. Noi ne mișcăm în universul 
lor cam în felul în care se mișca la curtea regelui 
Arthur yankeul din Connecticut al lui Mark Twain. 
În tot ce facea, yankeul era om din Connecticut 
și al altor vremuri. Rătăcit printre „arthurieni“ 
cerca să şi-i facă asemenea lui, articulînd istoria 
lor istoriei evului său. 

Coborîm — dar nu facem din ţinta întoarcerii 
în vreme loc de adăstare. Drumul în jos se subor- 
donează celui în sus, pentru că ne urmărim feno- 
menologic și de aceea ne place să ne aflăm mo- 
mentele devenirii conştiinţei. Din acest punct de 
vedere Epicur nu exceptează și dacă la o judecată 
abstractă, anistorică nu pare că, într-una sau alta 
dintre propunerile sale se integrează istoriei ulte- 
rioare, o înţelegere dialectică îl descoperă în ipos- 
taze organic integrate în devenirea noastră. 

Aflăm în el contemporanul nostru, unul dintre 
aceia de la care „se poate începe neîncetat, deci 
la care trebuie să se revină neîncetat“149. 

Epicur este unul dintre aceștia fiindcă avem 
cîceva concepte şi interpretări, așezări chiar, care 

ne trimit la el, ne fac să ni-l reamintim ca pe v 
început. 

Verbi gratia, conceptul feuerbachian al divi- 
nităţii ni-l evocă pe Epicur şi nu simplu, ca pe 
un fapt de arhivă, ci asemenea unui moment al 
creșterilor noastre. La limită, deci exagerind, fără 
Epicur nici Feuerbach. Dacă, fireşte, admitem că 
trecutul nu este doar inventar de gînduri, adică, 
altfel spus, cimitir. 

Din acest punct de vedere cu adevărat „nu există, 
în creaţie, un început unic, absolut; există nenu- 
mărate începuturi care presupun fiecare «un zid 
părăsit», adică un început anterior“150. 

Pentru Epicur „zeii există cu adevărat“ şi nu 
sînt nişte biete ființe ca în dialogurile lui Lucian. 
Dimpotrivă, „zeul este o vietate nemuritoare și 
fericită“ şi omul dacă nu poate să fie fără de 
moarte, măcar să tindă cu toată făptura sa către 
fericire, către acea fericire „de care se bucură di- 
vinitatea“, „cea mai mare cu putință“!5! 

Zeul, adică, părea să fie polul de stabilitate 
față cu o lume — rîu în care nu te poţi scălda 
de două ori, încît, prin însăși acest fapt, putea 
să treacă drept model pentru om. Deşi, ca model 
zeul sau zeii epicurieni nu aduc nici pe departe 
cu cei statorniciţi ca atare în poziţiile teiste. Ceea 
ce este de la sine înțeles, gînditorul antic nesubor- 
donînd omul zeului. Dimpotrivă, omul este el însuşi 

yi devine numai în virtutea puterilor și legilor sale 
omenești. De altminteri divinitatea nici „nu ia 
aminte la noi“152, ea aflîindu-se în acea stare de 
indiferență şi incomunicabilitate, urmare a per- 
lecțiunii. Așadar, prin natura lor zeii nu pot să 
ne facă şi să ne urmărească destinul. Ei sînt de- 
asupra oricărei dorinţe și ispite, fiindcă tot ce ar 
[i dorință și ispita le-ar tulbura pacea veșnică și 
fericirea absolută. Pentru aceea „cele ce spun 
oamenii despre zei nu sînt anticipaţii, ci presupu- 
neri false; așa explică ei că celor ticăloși le vin 
cele mai mari rele, din mînia zeilor, iar celor buni, 
cele mai mari fericiri și că zeii sînt totdeauna stă- 
pîniți de propriile lor calităţi și le plac oamenii 
la fel cu ei, dar că resping, ca străin, tot ce nu 
este de felul lor“15. 

Apoi, legea umană așa cum este ea se împotri- 
vește subordonării omului față de o voinţă superi- 
oară lui, care ar dispune de biata ființă omeneas- 
că asemenea stăpînului de sclav. 

„Nu uita, parcă poruncește o sentență epicuriană, 
că tu, care ești muritor și ai de trăit o perioadă 
de timp limitată, te-ai ridicat prin consideraţiunile 
ce le-ai făcut asupra naturii spre infinitate și eter- 
nitate și ai putut contempla“154. Fiindcă „natura 
umană nu trebuie să fie forțată, ci convinsa“155, 
încît omul în stare să se împlinească prin mișcarea 
sa doar, singur își este destinul. 

De alfel înțeleptul ia în rîs „destinul pe care 
unii îl prezintă ca stăpîn pe toate...“ şi crede că 
„mai degrabă unele lucruri se întîmplă prin nece- 
sitate, altele prin întîmplare, altele prin acţiunea 
noastră proprie“ 156, 

Dar nu printr-o intervenție oarecare a cutărui 
sau cutărui nemuritor, pentru care orice ieșire din 
indiferenţă ar echivala cu autoanihilarea. 

Aşa stînd lucrurile este explicabil de ce, peste 
vreme, Cicero va divulga în zeii lui Epicur niște 
„schiţe de zei“ (deos monogrammus!5%), ceva destul 
de incert şi mai degrabă ostil divinității în statutul 
ei tradiţional decît favorabil. 

Cicero, desigur, avea dreptate, fiindcă Epicur 
deși nu se îndoia de existenţa zeilor (,„,Neîndoielnic, 
Epicur ţine că zeii există . . .“158), nu servea cauzei 
„nemuritorilor“. El, prin urmare, nu făcea figură 
de Socrate, dacă nu se declara de acord cu „păre- 
rile mulțimii“ despre zei, deci cu mitologia tradi- 
țională, numai pentru a impune alți „olimpieni“. 
Mai curînd Epicur se înscrie în linia lui Thales 
(„totul e plin de zei“), prelungită de un Prodicos. 
Fiindcă, Epicur, deși nu pune zeii în dependență 
de oameni, nu evoluează divergent faţă de Prodicos. 
La urma urmelor, ideea zeificării lucrurilor utile 
vieţii (Prodicos), opţiune mult mai radicală, mai 
ateistă, nu o respinge categoric pe aceea mai tem- 
perată (ipocrită ziceau stoicii și Plutarh) care admi- 

țînd zeii îi propunea doar în ipostaza unor fiinţe 
perfecte și pentru oameni cu valoare de model. 
Cumva şi aici ca și dincolo, desigur într-un loc 
mai puţin expres, în altul mai ferm, avem a face 
cu Înțelegerea zeilor ca proiecție umană. Drept 
aceea întrebarea lui Cicero: „Ce mai rămîne din 
religie pentru Prodicos din Ceos, care spune că 
trebuiesc socotite În numărul zeilor acele lucruri care 
lolosesc vieţii omeneşti“159, îl vizează,  potri- 
vindu-i-se perfect în principiul ei, şi pe Epicur. 

Și cu toate acestea, cît îl putem socoti pe filosoful 
atomist un ateu? De bună-seamă, ethosul, aşa cum 
este el imaginat de Epicur, reliefează ferm, mai 
lerm ca fizica ori canonica, ateismul. Deși nici de 
această dată nu ne aflăm în faţa unei atitudini 
în consonanță deplină cu înţelesul modern al cu- 
vîntului. Cine însă din antichitatea greacă o făcea? 
Poate Critias şi Prodicos dintre sofiști, poate 
Fuhemeros și alți cîțiva, de altfel puţini la 
număr. 

Ateismul este încă un antiteism, care „e mai pri- 
mitiv“ decît momentul „ateist propriu-zis și constă 
în: manifestări de negare a atribuţiilor — curent 
admise — ale zeilor, de negare a primordialităţii 
lor, de exprimare a ostilităţii ori disprețului faţă 
de zei, în manifestări de luptă contra divinității, 
contra reprezentărilor ei iconografice, contra sluji- 

torilor ei, indiferent de faptul dacă aceste forme 
de manifestare se întîlnesc ori nu toate laolaltă“ 180. 

Şi pentru aceea, din acest punct de vedere să-l 
considerăm pe Epicur un ateu numai întrucât anti- 
teismul era forma posibilă a ateismului și numai 
întrucît antiteismul este un moment al ateismului. 

Or, dacă ne mișcăm astfel, mai putem ca bună- 
oară stoicii Plutarh sau Cicero să-l acuzăm pe 
samiot de ipocrizie şi contrazicere? De ipocrizie, 
nici vorbă, pentru că Epicur nu încerca să-și în- 
șele semenii. Unde oare să stea ipocrizia lui? În 
aceea că admite totuși zeii, deşi nu-i recunoaşte ca 
destin al oamenilor și al lumii întregi? Este greu 
de presupus sub această atitudine o secretă pornire 
către mistificarea conștiințelor celor din jur. Fiind 
înnoitor nu avea cum să mistifice. 

De o contrazicere însă, nu încape îndoială, se 
poate vorbi. Dar nu în felul lui Cicero care 
împătimat îi aducea filosofului grec o vină ridi- 
colă. Anume, observa romanul, filosoful grec se 
contrazice flagrant cînd în testament cere disci- 
polilor să-l comemoreze („după regulile stabilite“ 
— zice Epicur!61), deşi nu credea în nemurirea su- 
fletului. 

S-o recunoaștem, nu este o întîmpinare de prin- 
cipiu, ci o șicană, pretenţia testamentară a filo- 
sofului nefiind nici măcar un fel deosebit de „„li- 
turghie a ateului“. Contradicţii însă, ce-i drept, 

păsim în formula epicuriană. Dar, mai înainte, 
ele sînt ale antiteismului în fiinţa lui esenţială şi 
aşa fiind se şi justifică istoricește. Încît contra- 
dicțiile în cauză nu vin dintr-o cedare (sau la 
lpicur nu în primul rînd dintr-o pornire conci- 
liantă), ci din însăși felul de a fi, istoricește de- 
Lerminat, al antiteismului și cu acesta al întregii 
civilizaţii în cauză. 

Fireşte că proiectul antiteismului este subminat 
«le contradicții. Una este aceea legată de existența 
așa-zicînd „în paralel“ a lumii şi zeilor. 

Se zice că Epicur „s-a apucat de filosofie din 
dispreţ faţă de profesorii săi care nu-i puteau 
explica sensul «haosului» din Hesiod“162. Ceea ce 
implică desigur problema raportului . dintre cos- 
mos și zei și haosul originar. Într-un fel dificul- 
tatea se conservă și la Epicur, el după toate pro- 
babilităţile nereușind să facă sfinxul să vorbească. 
Din atomi se nasc și astrele și oamenii și zeii și 
firul de iarbă, tot ce, pe scurt, este alcătuire. Ori- 
ginar ar fi deci numai haosul, încît totul în afară 
de atom devine, este post boc. Atunci însă zeii nu 
mai sînt fiinţe eterne, şi apoi dacă sînt alcătuiți 
din atomi și atomii compun lucrurile în felul în 
care o fac, cum de nu se dezagregă odată și odată? 

Este, desigur, de neînțeles, cum la fel pare şi 
fixarea nemuritorilor în spaţiile care separă o 
lume de alta, în intermundia. 

Încă o contradicție, aşadar, numai că ea nu 
lucrează împotriva ateismului, ci de fapt pen- 
tru cl, fiindcă această nouă dificultate în care 
se intră prinde în felul ei un moment al ,cal- 
varului“ zeilor care încep să părăsească lumea. 
De aici şi pînă la ironia lui Lucian mai este doar 
un pas, cumva soarta fiindu-le pecetluită, ei ne- 
maiaflîndu-şi un loc în lumea omului şi se depăr- 
tează de ea tot mai mult, tot mai mult pînă dis- 
par ca nălucile. 

Și în urma lor se va auzi rîsul cu rezonanțe 
cosmice al lui Lucian, care va vesti că: regele 
e gol! 

O altă contradicţie în formula epicuriană ţine 
şi de „modelul“ cu însuşiri noi, al atomului. 
Acesta prin natura lui deviază, deci are în sine 
„neliniştea“. O „dorință“ cosmică prin urmare 
l-ar face să tindă către altceva. Să facă atomii 
din care sînt alcătuiți zeii, o excepţie? Nu, de 
îndată ce toți în principiul lor sînt asemănători. 

De unde, atunci, „obstinaţia“ de a menţine, 
nu în drepturi, ci în existenţă zeii? 

Cauzele, deşi foarte diferite, în punctul lor 
de convergenţă îl justifică, istoricește vorbind, pe 
Epicur şi ni-l restituie cu lumini în plus. 

„În epoca clasică, faptul religios apare ca un 
fapt social sau mai degrabă ca un fapt civic“ 162, 
El avea, sau mai exact, i s-a dat o anume im- 

portanță în menţinerea şi consolidarea unității 
polisului. Zeii tradiționali treceau drept protec- 
tori și, chiar în condiții de toleranță religioasă, 
negarea lor era condamnată. Așa, Anaxagoras a 
[lost adus în faţa tribunalului pentru afirmaţia lui 
cum că Soarele nu e altceva decît un bulgăre in- 
candescent, așa Protagoras a suferit exilul și 
Socrate a fost silit să bea zeama de cucută adu- 
cătoare de moarte, pentru că „nu onorează zeii 
pe care îi onorează cetatea şi încearcă să con- 
vingă tineretul despre existența unor noi divini- 
Tai 164, 

Şi, lucru de tot semnificativ, o asemenea sen- 
tință era dată de către reprezentanţii demosu- 
lui, ai aceluiași demos care prin Protagoras sau 
prin Prodicos, prin Democrit sau Anaxagoras se 
îndoia de puterea zeilor. Așa este, dar procesele 
de impietate (do€Geta) nu par să fi fost por- 
nite din motive pur religioase și mai cu seamă 
pentru scopuri de acest fel. Toate acestea as- 
cundeau un joc politic de îndată ce Socrate, de 
pildă, ataca zeii tradiționali pentru a impune 
alții dimpreună cu o altă ordine politică. Socrate 
„nu este numai un cercetător filosofic, ci şi un 
reformator politic“ 165. 

Încît această funcţionalitate cam neobișnuită 
a religiei din acel loc în acea vreme nu ţine de 
natura ei, o întrebuințare de acest fel fiindu-i 

dată din motive exterioare, politice în primul 
rînd. 

Către aceeaşi interpretare vine și un alt exem- 
plu servit de către Xenofon. Anume în vremea 
tulbure și sîngeroasă care a urmat lui 404, anul 
căderii Atenei sub ascultare spartană, cînd reacţia 
față de cei 30 de tirani, „cei mai nelegiuiți oa- 
meni“, cum le va zice Xenofon, sporea văzînd 
cu ochii, Thrasybulos chema mulțimea la luptă cu 
asemenea cuvinte: ,,... acum zeii luptă alături de 
noi în văzul tuturor. Zeii stîrnesc furtună chiar pe 
vreme senină, cînd nouă ne prinde bine, iar cînd 
ne încleștăm în luptă, deşi sîntem puţini şi ne 
stau împotrivă mulți dușmani, ne ajută să înălțăm 
trofee“. Iar Cleocritas, crainicul mystiilor*, „cu 
voce mîndră“, se adresa astfel mulțimii: „În numele 
zeilor paterni şi materni, în numele legăturii de 
sînge şi înrudirii dintre noi, în numele prieteniei — 
căci mulţi dintre noi sîntem legaţi între noi prin 
toate acestea —, rușinîndu-vă de zei și de oameni, 
încetaţi loviturile împotriva patriei, nu mai ascul- 
taţi de cei 30, cei mai nelegiuiți oameni...“166. 

Noua etapă istorică, elenistică aduce însă mu- 
taţii esențiale în structura cetăţii şi în spirituali- 
tatea omului grec. Prin urmare și în modalitatea 


* Mystii: cei ce practicau misterele eleusice; acela care 
anunța momentele ceremonialului se numea crainic (xîjpvE). 

opțiunii religioase, a atitudinii față de zei şi o 
motivaţie care determină obiectiv sau subiectiv 
o poziţie sau alta. 

Foarte eterogenă, din punct de vedere religios, 
deschisă cu generozitate către religiile cele mai 
diferite și mai contrarii spiritului grec clasic, şi în 
condiţiile sociale cunoscute, de destrămare a polisu- 
lui, etapa elenistică pare să fie o alăturare de po- 
ziții extreme: dacă alături de deschideri ateiste 
stau înfundări mistice de un fel neobişnuit în Elada. 
Euhemeros este, neîndoielnic, avanpostul antiteis- 
mului alexandrin. Un ateu este şi Teodor din Cy- 
rene, supranumit, de altminteri ó 80sog . 

Epicur este mai puţin radical fără să fi fă- 
cut Însă concesii „părerilor mulțimii“. Moderaţia 
sa nu Înseamnă cedare și teodiceea sa, dacă accep- 
tam la Epicur, cu Joyau aşa ceva!S7, este foarte 
departe de o finalitate religioasă. În treacăt fie 
spus, poate că „teodiceii“ lui Epicur i se potri- 
vește perfect cele ce spunea Gabriel Marcel de- 
spre justificarea zeilor (a lui Dumnezeu): „Teodiceea 
este ateism“, „căci ea implică, în mod necesar o 
judecată, ea este o judecată, o justificare . . .“168, 

Epicur „nu era un filosof cu mască“ şi nu ad- 
mitea zeii de teama unui proces de as&beia: „se 
ştie că îl caracteriza o sinceritate inflexibila“168, 

Trăind în epoca marilor răsturnări care vor adu- 
ce sfîrșitul elenismului, Epicur căuta să găsească 


101 


un centru de greutate pentru un om bătut de toate 
vînturile, biată corabie fără pînze și vîsle. Pen- 
tru omul care ca bunăoară Teognis simțea ispita 
să fericească pe „acela ce coboară în Infernul tă- 
cerii“. 

Epicur încerca să se opună valului de deznă- 
dejde și se ridica încrezător în puterea omului de 
a se reașeza. Cum însă? Prin înţelepciune, pen- 
tru că „nu succesiunea neîntreruptă de chefuri și 
orgii“, „fac o viață plăcută“, ci „judecata sobră, 
căutarea motivelor fiecărei alegeri și respingeri, ca 
și alungarea acelor păreri prin care cele mai mari 
tulburări pun stăpînire asupra sufletu'ui“170, 

Aşa fiind, înțeleptul se delimitează ca un micro- 
cosm netulburat de nimic ce i-ar aduce suferinţă. 

Idealul este, de bună-seamă optimist, dar, în 
același timp, nu cade întru totul în afara „con- 
ştiinţei nefericite, scindată în sine“, de care vor- 
bea HegeliT!. 

Ceea ce apare îndeosebi în cadrul raportării 
omului la zei ca la întruchiparea perfectă a înţe- 
lepciunii şi a fericirii. Dacă nu sînt destin şi pro- 
videnţă, „nemuritorii“ lui Epicur par să fie doar 
un fel de stea polară care ajută pămîntenii numai 
prin simplul fapt că există şi că există așa cum 
există. Nu au iniţiativă, cum nu are nici steaua po- 
lară. Asemenea acesteia însă zeii pot trece drept 
un punct de referință ferm, un pol de stabilitate. 

Si oamenii au nevoie de certitudine. În epoca ele- 
mistică Însă cetatea arăta ca o vale a plîngerii. 
amînea adîncul sufletesc dar și acesta fusese de- 
vastat, deși nu Într-o asemenea măsură încât să nu 
mai prezinte nici un pic de garanţie. 

Fpicur îndreaptă omul către sine dar nu ase- 
menea scepticilor, fiindcă filosoful concepea omul 
ca un sensorium commune, îi punea fericirea 
în legătură cu valorificarea lumii. Altminteri, omul 
nu ar mai fi un microcosm, o totalitate constituită. 
Ar fi o lipsă și lipsa este suferință, pentru că tinde 
către împlinire. Pentru a fi uman deci omul tre- 
buie să-şi depăşească fiinţa singulară şi să ajungă 
la generalitatea sa. „În această mișcare, conștiința 
face însă tocmai experienţa acestei iviri a singu- 
lurităţii în imuabil şi a imuabilului în singularitate. 
Apare pentru conștiință singularitatea în genere în 
esența imuabilă şi, în același timp, propria sa 
singularitate în ea. Căci adevărul acestei mișcări 
este tocmai faptul de a fi una al acestei conştiinţe 
duble“172. 

Omul lui Epicur însă nu-și află unitatea ca zoon 
politikon şi nu în viața socială, ci în sine și ca 
înțelepciune, asemenea zeilor. Încît dedublarea ca- 
racteristică pentru ființa înstrăinată se conservă. 
Conştiinţa continuă să fie un microcosm constituit 
prin luarea de cunoștință a lumii exterioare, dar 
și raportare la ceva care îi servește drept model, 

la zei în cazul nostru care fiind imuabilul pur 
ne-ar ajuta ca o oglindă să ne ajustăm, deci să 
ne regăsim adevărul care e numai unitatea. Dar, 
încă o dată, numai ca o oglindă și numai ca mo- 
del abstract, exemplar prin perfecțiunea sa, dar nu 
asemenea unei puteri active și determinante, nu 
asemenea unei divinităţi în înţeles religios. 

Din acest punct de vedere, zeii lui Epicur nu 
sînt și nu pot fi personaje ale religiei. Drept aceea, 
deşi e bizar, ei nu contrazic antiteismul, ci, dim- 
potrivă, ajută alcătuirii sale. Dar, pe de altă parte 
și Întîrzie instalarea ateismului sau mai bine spus, 
transfigurarea ateistă a antiteismului. 

Pentru toate acestea atitudinea lui Epicur rămîne 
paradoxală la culme. Nu însă, dacă așa stau lu- 
crurile, și inexplicabilă. Mai întîi o lămurește mo- 
dul de viață cu marea sa nesiguranţă al oamenilor 
epocii sale. Iar în al doilea rînd şi în urmarea ce- 
lui dintîi crezul filosofic al gînditorului din Samos. 
concentrat în afirmaţiile: „Zeii există cu adevărat 
şi cunoașterea lor este evidentă ...“173. 

După Marcel Renault se află aici un argument 
„reprodus apoi de numeroși filosofi spiritualişti: 
argumentul clasic al consensului universal“174. 

Da, numai că întrebuințarea şi finalitatea sînt to- 
tuși diferite la Epicur și la filosofii spiritualiști. 
Cel dintîi nu avea în gînd să admită — cum 
crede Renault — că toți oamenii au și au avut 

ideca de Dumnezeu în felul în care religiile înde- 
obşte o propun. La el lucrurile stau alfel şi mai 
cu seamă nu au o îndreptare religioasă și spiri- 
tualistă. 

Părerile mulţimii, obișnuia el să spună, nu se 
întemeiază pe anticipaţii și de aceea nu pornesc de 
la ceea ce este stabilit ca adevăr. 

Ele se întemeiază pe presupoziţii false iar „fal- 
sitatea și eroarea depind totdeauna de opinia pe 
care ne-o facem noi“175. 

Nu, deci, de imagini care venind chiar de la lu- 
cruri sînt prin chiar acest fapt adevărate. 

Pentru aceea să acceptăm că avînd noțiunea de 
zeu, În spatele ei poate să stea o realitate sau nu 
după cum mintea noastră a lucrat. În cazul în care 
se va porni de la niște presupoziţii false, este evi- 
dent că se va eșua în eroare. Dar de îndată ce se 
respectă experiența în toate ale ei, atunci despre 
zei putem spune că există, fiindcă dacă n-ar exista 
nu am avea imaginea lor; există însă asemenea ori- 
carui lucru, adică oricărei alcătuiri din atomi. 

Ce-i drept una eternă, pentru că fără sfîrșit 
fiind posibilităţile atomilor de asociere, este de la 
sine înţeles că nu poate lipsi nici ipostaza veșniciei. 

Dacă n-ar exista, despre zei nu am putea spune 
nimic, ba nu am avea nici măcar conceptul lor. 
Însă noi îl avem și cum nimic nu-i în intelect dacă 
n-a trecut prin simţuri „trebuie să considerăm că 

vedem şi concepem lucrurile prin ceva care intră 
în noi venind de la lucrurile exterioare“1'6. Și 
atunci este de la sine înțeles că undeva trebuie să 
fie niște alcătuiri de atomi pe care ne-am obișnuit 
să le numim zei. 

De bună-seamă logica epicuriană nu diferă prea 
mult de cea anselmiană, de mai tîrziu. Căci argu- 
mentul ontologic al gînditorului medieval aduce, 
în principiul său, cu demonstrația epicuriană. Am- 
bele, în fond, sînt falacioase, deși se dezvoltă alt- 
fel și slujesc totuși scopuri diferite. Dar schema 
generală este aceeași: avem ideea de Dumnezeu, 
dacă n-am avea-o n-am crede. Or credem, deci 
Dumnezeu există — argumentul ontologic. Şi: nu 
există imagine fără să nu aibe corespondență în 
realitate. Avem imaginea zeilor, în consecință zeii 
au ființă — argumentul epicurian. Ceea ce revine 
la a deduce din esse în intellectu, esse in re. În 
fine s-ar mai putea motiva şi psihologic atitudi- 
nea epicuriană faţă de zei, gînditorul fiind la urma 
urmelor și el un om care ca toți ceilalți resimțea 
restriştea, nesiguranța gravă și precaritatea. 

În orice caz însă în sufletul lui nu și-a făcut 
lăcaș spaima și speranța deșartă, nu s-a lăsat in- 
vadat de misticism, ci a rămas sufletul unui om 
încrezător în om și numai în om. 

„De aceea Epicur este cel mai mare iluminist 
al Greciei antice . . .“177. 

8. Prudenţa 


Cuvîntul, orice s-ar spune, nu mai are astăzi 
aceleași rezonanţe și aceeași întrebuințare ca în ve- 
chime. În vremea noastră e pus uneori să măsoare 
calculul meschin sau dacă nu, circumspecția. Iată 
cum îl traduce Dicţionarul limbii române moderne: 
„Prudentă; însusirea de a fi prudent, prevedere. 
precauţie, circumspecţie“. 

Pentru latini însă prudentia era ştiinţă, preve- 
dere, cuminţenie, înţelepciune. Iar grecii aveau 
pentru opwote asemenea înţelesuri: I. actul de 
a pîndi, de unde: 1. gîndire, plan; 2. percepţie, 
sentiment, Înțelegerea unui lucru; II. 1. rațiune, 
înțelepciune; 2. inteligență sau rațiune divină; 3. or- 
poliu178, 

Întrebuințările notate se află la Xenofon, la Pla- 
on, la Aristotel!79, la Euripide, la Isocrate și în 
fine la Epicur. 

La cel dintii ep6wpote numea Înţelepciunea di- 
vină, la Euripide orgoliul, la Platon este echiva- 
lentul rațiunii și al înțelepciunii sau mai exact al 
formei superioare a inteligenţei, al activității dezin- 
teresate și contemplative. În Republica va căpăta 

un sens nou, împlinit abia de Aristotel și câștigat 
definitiv ca atare de filosofie: anume e vorba de 
înţelepciunea practică. 

De altfel, deşi neteoretizat, înţelesul înţelepciunii 
ca identitate a contemplaţiei şi acţiunii pare să fi 
fost dintru începuturi inclus de greci în condiția 
filosofului. 

Ceea ce, de pildă, se povestește despre Thales 
vine în sprijin. Odată, „ieşind de acasă însoţit de 
o bătrînă ca să observe stelele, căzu într-o groapă 
și strigătele sale de ajutor făcură pe bătrînă să-i 
spună: «Cum vrei să ştii ce-i în cer, Thales, cînd 
nu eşti În stare să vezi ce-i la picioarele tale?»“. 
În acelaşi timp însă Hieronymos din Rhodos „rela- 
tează că Thales, voind să arate cît de uşor e să 
ajungi bogat și prevăzînd că se anunţa o recoltă 
bogată*de măslini, închirie toate teascurile de unt- 
delemn şi cîștigă astfel o sumedenie de bani“18. 

Sînt două întîmplări care se completează ca 
două laturi ale unui întreg. Contemplativ, ‘Thales 
nu rămîne la contemplația pură. Caută să afle 
ce-i În cer pentru a ști cum să acționeze mai bine 
în cetate, previziunea unei recolte bune fiind în 
urmarea firească a științei dobîndite prin contem- 
plarea cerului. Pentru aceea i s-a și dat numele 
de înţelept. 

Revenind, pentru Aristotel „lucrurile prin care 
sufletul afirmînd sau negînd, nimerește (totdea- 

una) adevărul, să fie cinci la număr: arta, știința, 
prudența, înţelepciunea şi inteligența“ t81, 

Între acestea, prudența, un habitus al făptuirii 
este o înţelepciune practică sprijinită de cunoaş- 
terea universalului și a particularului sau dacă 
numai de una, „atunci mai bine pe cea din urmă, 
decît numai pe cea dintii“1%2. Fiindcă prudenţa 
are a face cu făptuirea, „iar făptuirea se rapor- 
wază la ceea ce e particular și concret“182. 

Dacă se întemeiază pe cunoaștere, prudenţa este 
într-o parte a ei înţelepciune, dar numai într-o 
parte, pentru că ea nu se reduce la aceasta din 
urmă care e „o cunoștință și o înțelegere a acelor 
lucruri care după natura lor sînt cele mai venera- 
bile“. 

Thales sau Anaxagoras, credea Aristotel, cam gre- 
șind în alegerea exemplelor, sînt îndeobște admiși 
a fi fost nişte înţelepţi „dar nu prudenţi, deoarece 
vedem că ei n-au înţelegere pentru ceea ce le 
aduce folos“184. Or, omul prudent are în primul 
rînd datoria să cumpănească bine, adică, în sens 
absolut, să ştie să atingă prin chibzuinţă „cel mai 
înalt bun ce poate fi înfăptuit prin acţiune“ 185. 

Ea, prin urmare, este înţelepciunea care se de- 
păşeşte și iese din sine pentru a întemeia fapta sau 
mai exact spre a servi „făptuirii raționale în lu- 
cruri 185, 

De aceea în ființa ei prudenţa uneşte tot ceea 
ce ţine de contemplaţie dar și demersul practic, 
acela care dă demnitatea supremă artei, științei, 
înţelepciunii și inteligenţei. 

Altminteri ceea ce ştim, chiar „lucruri neobiş- 
nuite, minunate, grele, supraomeneşti“ ar fi „știință 
stearpă “187. 

La aceeași încheiere va ajunge și Epicur cu toate 
că aici sau acolo prudenţa capătă nişte dimensiuni 
particularizatoare. Principiul se păstrează însă, ceea 
ce și este de altminteri foarte important. 

Primul și cel mai însemnat bun, scria Epicur lui 
Menoiceus, este ep6vnots, înțelepciunea practică, 
fiindcă „din ea izvorăsc toate celelalte virtuţi, căci 
ea ne învaţă că nu putem duce o viață plăcută, 
dacă nu-i și o viaţă înţeleaptă, cumsecade și dreaptă; 
și nici să ducem o viaţă înţeleaptă, cumsecade și 
dreaptă care să nu fie şi o viață plăcută, deoarece 
virtuțile merg mînă în mînă cu viaţa plăcută, iar 
viaţa plăcută nu poate fi despărțită de virtuţi “188. 

Încât, prudenţa „este un lucru mai de preț chiar 
decît filosofia“129. Cea din urmă e — nu încape 
îndoială — „o cuprindere esenţială a lucrurilor“, 
care prin întreita ei compartimentare şi funcționa- 
litate statornicește o „teorie despre natura“ — 
fizica, o alta „despre lucrurile pe care trebuie să 
le alegem și despre cele pe care trebuie să le 

evităm“ — etica, şi în fine canonica, propedeu- 
ucă „la întregul sistem “1%. 

Ea, desigur, cu partea morală, tinde să fie prac- 
ucā, şi trece în practică prin morala. Astfel că, 
deşi nu se identifică, cuprinderea esenţială a lucruri- 
lor este condiţie a prudenței. Cumva — dacă aşa 
stau lucrurile — înţelepciunea practică este filosofia 
coborîtă din cer pe pămînt ca să ne fie îndemn și 
sprijin în ceea ce înfaptuim. Este filosofia care a 
devenit un habitus al acţiunii, o învelepciune în 
mişcare, activă și activantă, suport al întreprin- 
derilor noastre şi totodată îndreptarul lor. De aceea 
prudenţa este izvorul tuturor virtuţilor şi cea care 
„ne învaţă să ducem o viaţă plăcută“. iar înţe- 
leptul idealul către care să tindem şi după care să 
ne modelăm. 

Drept este că viața ajunsă la înţelepciune sea- 
mănă cu o încheiere, fiind limita pe care o atin- 
gem şi înțeleptul la rîndul lui e făcut să se deli- 
miteze ca un microcosm, închis în indiferența, rece 
şi sticlos ca perfecțiunea. De bună-seamă înţelep- 
ciunea capătă asemenea înţelesuri însă numai cât este 
luată în deplinătatea ei, ca rezultatul valorificării 
plenare a umanului. Fiindcă prudența pare să fie 
realitatea omului, adică împlinirea condiţiei sale 
care este, după Epicur, plăcerea. În acest caz, liber- 
tatea, dreptatea, prietenia sau reprimarea spaimei 
faţă de moarte şi a superstițiilor sînt tot atîtea 

momente În realizarea condiţiei noastre ca înțelep- 
ciune. 

Din acest punct de vedere prudenţa pare o în- 
cheiere. Dar cît înseamnă steaua la care ne în- 
hămăm carul (Emerson) şi mai ales cît este ideal 
de viaţă activă și nu numai contemplativă și apoi 
cît ne valorifică ființa noastră totală, ideea epicu- 
riană a înţelepciunii își păstrează elanul perfect 
umanist. Putînd desigur să aibă şi niște implicații 
evazioniste, conceptul epicurian al înţelepciunii în 
primul rînd însă își impune dimensiunile cu vir- 
tuţi activizatoare. Fiindcă Epicur nici nu făcea din 
înțelepciune ca ideal un prototip platonician, nici 
— dacă lua omul în totalitatea lui — nu apăsa 
doar pe o latură sau alta a umanului. 

Pentru Socrate-Platon înțelepciunea urma unor 
redescoperiri succesive, fiind o reîntoarcere la pri- 
mordii şi în acest fel o tăiere a legăturilor cu lu- 
mea. Înțeleptul platonician pare să fie o neîntre- 
ruptă retragere în sine în vederea împlinirii și recu- 
noaşterii strădaniilor în subiectivitate și în lumea 
transcendentă a ideilor. „Că în ce mă priveşte, pe 
cît mi-a stat în puteri, n-am fugit de înţelepciune în 
ceasul vieţii, ci m-am străduit în tot chipul să mă 
apropii de ea. Dacă m-am străduit cu drept şi 
dacă voi fi izbutit întrucîtva, voi ști-o lămurit 
foarte curînd, cu voia zeilor, ajungînd acolo“ — 


112 


cum Socrate e pus să rostească în dialogul Despre 
sufletis. 

În acelaşi timp, înțeleptul platonician se ridică 
prin lupte neîntrerupte cu simţurile și pasiunile — 
lanţurile cu care trupul poate să ţină sufletul în 
captivitate. Fireşte că adevărul, în realitate este 
un fel de curăţire de toate pasiunile — iar cum- 
pătarea, justiția, bărbăţia şi însăşi înţelepciunea 
sînt şi ele o astfel de curăţire“!%2. Numai că „pu- 
rificarea“ făcută să însemne suspendarea pasiunilor 
îşi pierde adevărul, fiindcă eu nu sînt numai ra- 
pune, ci şi Simţire, dorință, teamă, plăcere. Aşa 
fiind, nici una dintre dimensiuni nu-mi poate fi 
dislocată şi pusă între paranteze fără a suferi în- 
regul care sînt. 

Fapt de care Epicur își va da seama și va fn- 
cerca o reașezare a omului în plenitudinea ființei 
sale contradictorie desigur, dacă este pasiune şi ra- 
țiune, dar, la urma urmelor, nu tocmai dedubla- 
rea dă armonia? 

Drept aceea, filosoful va lua în seamă omul inte- 
gral și-i va pune realizarea în legătură cu întreaga-i 
ființă. Ascendentul asupra platonismului este imens 
și pentru că epicurianismul înseamnă o valorificare 
a omului total, dar şi — în urmarea acestui fapt 
— prin autonomizarea ființei noastre. Căci, fiind 
un microcosm, omul este în stare să se autocreeze, 
înțelepciunea însemnând țelul vieţii noastre în ace- 

lași timp cu drumul împlinirilor. Noi, altfel spus, 
ne realizăm umanitatea ca înţelepciune care nu-i 
altceva decît „judecata sobră, căutarea motivelor 
fiecărei alegeri şi respingeri, ca și alungarea acelor 
păreri prin care cele mai mari tulburări pun stăpi- 
nire asupra sufletului“193. Ceea ce presupune cul- 
tivarea minţii prin cunoaștere și eliberarea de plă- 
cerile josnice pentru a ajunge la „absenţa suferinţei 
din corp şi a tulburării din suflet“1%4, adică la 
autentica plăcere, aceea care dă omului demnitate 
și „viața înţeleaptă, cumsecade“ 185. 


9. Actualitatea lui Epicur 


După ce va muri, în anul 271, discipolii îi vor 
întreține un cult imens. Continua să fie „marele 
preot“, învățătura fiindu-i apărată cu sfinţenie, și 
amintirea nealterată. Încît „În secolul al IV-lea al 
erei creştine, cînd alte doctrine filosofice nu vor 
mai fi fost, exista o tradiție epicuriană“1% încă 
puternică, deşi mulţi dintre „păgîni“ și creștinii 
apoi, purtindu-i sîmbetele nu disprețuiau nici chiar 
mijloacele mai puţin loiale de a o discredita. 

Dar învățătura marelui dascăl își avea tăriile ei 
de oţel şi numai o dată cu victoria creştinismului 
și cu exclusivismul ideologic medieval epicurianis- 
mul va fi estompat, dar nu înfrînt. Caci, în Flo- 
rența anului 1115, de pildă, ființa o sectă anti- 
creştină a unor epicurieni, iar Farinata, conducăto- 
rul ghibelinilor trecea drept epicurian. 

Renaşterea însă va fi aceea care îi va da epicu- 
rianismului a doua sa viaţă, punîndu-l sub semnul 
luptei antiscolastice. Sensul progresist al epicuria- 
nismului este reconfirmat cu această chemare a lui 
să ajute naşterii noului. 

Lorenzo Valla îl va pune pe Antonio Becca- 
delli (Panormita) — în dialogul De voluptate 
(1431) — să propage etica epicuriană susținînd 
că plăcerea trebuie să fie scopul suprem al vieţii. 
Şi totodată, că „onestitatea și plăcerea sînt indis- 
pensabile vieţii, între plăcerile trupului și acelea 
ale spiritului nefiind opoziţie. În armonia lor stă 
supremul bine“127, 

Erasmus şi Montaigne şi Gassendi, în fine, caută 
a-l pune în drepturi. Cel din urmă mai cu seamă 
(autor al unor comentarii foarte aplicate: De vita 
et moribus Epicuri commentarius, 1647; Animad- 
versiones in decimum librum Diogenis Laertii, qui 
est de vita, moribus placitisque Epicuri, 1649; Syn- 
tagma philosophiae Epicuri, 1649) este un epicurian 
nereticent, „care l-a eliberat pe Epicur de sub in- 
terdicția sub care îl puseseră părinții bisericii și 
întregul ev mediu“. Dar, mai observa Marx, Gas- 
sendi „încearcă să împace conștiința sa catolică cu 
ştiinţa sa păgînă, iar pe Epicur cu biserica; trudă, 
fireşte, zadarnică. E ca şi cînd ai arunca o rasă de 
călugăriţă creștină pe trupul strălucitor de pros- 
pețime al grecoaicei Lais*1%8, 

Materialiştii francezi de asemenea se vor fi îm- 
părtăşit din epicurianism: un Helvâtius și un La 
Mettrie, de pildă. Cel din urmă, într-o mică scriere 
despre Sistemul lui Epicur, este, în morală, un per- 
fect epicurian! „Nu, eu nu voi fi corupătorul plă- 

cerii de a trăi, înnăscută În noi; nu voi arunca 
primejdioasa otravă a stoicismului peste clipele fru- 
moase şi prosperitatea Luciliilor noştri. Dimpotrivă, 
voi căuta să tocesc virful spinilor vieţii, dacă nu 
pot să-i împuţinez pentru a spori plăcerea culesu- 
lui trandafirilor. Iar cei care, datorită unui regre- 
tabil defect de structură se plictisesc la priveliștea 
măreaţă a universului, îi rog să rămînă aci de dra- 
pul religiei, dacă nu au simţul omenescului, sau, ceea 
ce-i mai de preţ, de dragul omenescului, dacă nu 
au religie“. Prin religie ni se propune evaziunea, 
dar „cine este monstrul care, în urma unei dureri 
de-o clipă, îşi părăseşte familia, prietenii, patria, 
neavînd alt scop decît să se elibereze de cele mai 
sfinte îndatoriri“ 2199, 

Însă, deasupra tuturor influențelor directe ori 
numai mijlocite sau presupuse pe care le-ar fi exer- 
citat epicurianismul, stă sensul filosofiei ințelep- 
tului antic, acela care a putut să intre în fenome- 
nologia spiritului. Drept aceea, istoria filosofiei 
nu este succesiune moartă sau numai „o colecție 
de evenimente întîmplătoare, raiduri ale unor ca- 
valeri rătăcitori care se bat cu toată lumea din jur, 
se obosesc fără rost și a căror activitate a dispărut 
făra să lase urme. Tot aşa de puţin a născocit 
unul ceva aici, iar dincolo un altul în chip arbitrar, 
ci în mişcarea spiritului care gîndeşte există în mod 


esenţial legătură, cocrență “2%. 


117 


Încâr istoria filosofiei nu este doar trecutul nos 
tru filosofic, suită de vîrste care numai în amin- 
tire mai trăiesc și care nasc nostalgii cam asemenea 
copilăriei înecată în neguri din ce în ce mai 
groase. 

Istoria filosofiei este cu noi, în înfruntările noas- 
tre, în izbînzile noastre și în tristeţile înfrîngerilor, 
încât, trecutul nostru este contemporanul nostru. 
Căci, în mersul ei înainte filosofia nu-și abando- 
nează în uitare statornicirile. Ea și le integrează 
selectiv, efectuînd în istoria sa o valorizare neîn- 
treruptă, adică o integrare a momentelor trecute în 
noi structuri, mai comprehensive și mai operaţio- 
nale, fiind mai adecvate. 

Proces autovalorificator, istoria filosofiei în orga- 
nicitatea ei și cu „galeria eroilor rațiunii ce gîn- 
deşte“201 este prin însăși substanța ei contemporană 
sau riscă să nu fie de loc. Drept aceea istoriografia 
trebuie să contemporaneizeze, să se aplece adică 
peste faptele trecute spre a le vedea germenii care 
au dat viaţa viitoare şi spre a le confrunta cu ceea 
ce peste timp a rodit. Din acest punct de vedere, 
Epicur este foarte reprezentativ, multe din lumi- 
nile lui ajutînd luminilor noastre să se facă. El ne 
este, ca de altminteri toți marii filosofi, contem- 
poran, pentru că ne datorăm într-o parte a spiri- 
tualității noastre şi lui. Noi sîntem ceea ce sîntem 
aşadar şi pentru că în secolele IV—III î.e.n. a 


118 


trdit un grec înțelept şi devotat omului pînă la 
uitarea de sine, pe numele lui, Epicur. Pentru 
aceea reaplecarea asupră-i nicicînd nu va putea fi 
luată în mod serios ca evadare din prezent într-un 
trecut mort. Numai aceia care nu au convingerea 
că „toți marii filosofi sînt întotdeauna actuali“ 
pot să creadă astfel. Cînd în 1968 la Congresul 
„Asociaţiei Guillaume-Bude“ Pierre-Maxime Schuhl 
cra însărcinat să ţină comunicarea inaugurală, el 
a vorbit despre „Actualité de l'epicurisme“. „Eu, 
rostea clasicistul francez, îmi propun să vă vor- 
besc despre actualitatea lui Epicur“. Un jurnalist 
ignar, atunci cînd au apărut stoicii în „La Pléiade“ 
a crezut că e spiritual să se mire că după 2000 
de ani se mai poate interesa cineva de asemenea 
gînditori vechi. 

Problema se pune pentru epicurieni exact ca şi 
pentru stoici. „Sînt ei oare actuali?“ Da, răspunde 
Schuhl, măcar pentru aceea că „există unele ana- 
logii între lumea căreia i-a răspuns gîndirea lui 
Epicur şi cea a noastră“. Fiindcă şi lumea de astăzi 
se află „în plină transformare, în perioada critică 
spre a folosi limbajul saint-simonienilor“. Vechile 
forme își pierd puţin cîte puţin conţinutul, iar in- 
divizii rătăcesc într-o lume lipsită de ideal. Li se 
destramă structurile și pradă angoaselor şi super- 
stițiilor caută să scape de „obsesia destinului“ prin 
»divinaţia şansei, a lui 7bxy“. Nu apar în atîtea 

ziare pariziene coloane întregi „consacrate astrolo- 
giei, horoscoapelor“, nu începe ocultismul să ocupe 
un loc considerabil, nu sînt cabinete de consultaţii 
specializate în acest ,îndoielnic domeniu?“ „Șofe- 
rul taxiului care m-a adus aici, mărturisea 
Schuhl, m-a întrebat pentru ce nu se învaţă de loc 
ştiinţele oculte, singurele adevărate, zicea el, în 
această Sorbona decis obscurantistă!“ 

Valorile își pierd, așadar, sensul și, ceea ce este 
mai grav, sînt răsturnate și înlocuite cu ceea ce 
omul în istoria lui a respins cu oroare. Epicur, 
bunăoară, denunța credința în niște puteri oculte 
malefice, dar în vremea noastră un psihiatru ca 
Ludwig Binswanger (în Cazul Suzanne Urban. Stu- 
diu asupra schizofreniei) „face din sănătatea men- 
tală domeniul celei mai sumbre fatalităţi“, în care 
neliniștea și demoniacul capătă însemnele supremei 
umanităţi. 

„Iată, conclude Schuhl, sub o formă nouă, într-o 
deghizare modernă, o reîncarnare a acestor redu- 
tabile puteri pe care Epicur ne-a învăţat să le de- 
mistificăm și să le demitizăm “202. 

Cum atunci, măcar din această perspectivă 
Epicur să nu mai fie actual? N-ar fi dacă non- 
valorile ar învinge. Dar atîta cît omenirea nu și-a 
pierdut sensul și simţul valorilor, cât nu și-a înstrăi- 
nat pînă într-atita umanitatea încît să caute să se 
recunoască doar în mistică, Epicur nu-și va pierde 

actualitatea. Dimpotrivă, epicurianismul își con- 
servă și îşi dezvoltă semnificaţiile pentru că este 
un umanism și umanism fiind își află împlinirea în 
umanismul integral marxist. 

Omul epicurian este o aspirație, de aceea și este 
absorbit de istoria luptelor omului pentru împli- 
nirea sa, de aceea îl și simțim apropiat nouă. De 
aceea aplecarea asupra filosofiei epicuriene echi- 
valează cu aducerea aminte a unui moment de 
seamă al devenirii umanismului şi nu, de loc, cu 
expunerea sa ca o piesă într-un muzeu. 

Ajutînd omului să-și sporească umanitatea, 
Epicur va fi întotdeauna actual pentru că este al 
omului și al luptelor acestuia. Datorîndu-ne și lui, 
încercarea aceasta s-a vrut o recunoaștere a marii 
datorii pe care o avem faţă de cel mai de seamă 
iluminist al antichității grecești. 

